Emas Meroket Tak Pandang Bawah Dah

Emas diperdagangkan jauh lebih tinggi pada hari Jumaat, selepas pembacaan data ekonomi AS yang mengecewakan mendorong para pelabur untuk meningkatkan pegangan terhadap logam berharga itu.
Ekonomi AS tanpa dijangka mencatatkan pertumbuhan yang lebih perlahan daripada dijangkakan dengan meningkat 6.5% pada suku kedua daripada jangkaan 8.5%, menurut anggaran awal dari Jabatan Perdagangan AS.
Ini sekali gus menambah kedukaan buat matawang US dolar dan hasil bon AS yang sedia lemah, untuk menjunam lebih rendah.
 Pada sesi Asia, spot emas didagangkan menguat pada $1,827 per auns, selepas mencecah paras tertinggi dua minggu pada sesi sebelum ini pada $1,832 per auns.
Sementara niaga hadapan emas pula diniagakan pada $1,829 per auns. Logam kuning itu berada di landasan untuk kenaikan mingguan terbesar sejak 21 Mei, meningkat 1.5% setakat ini.
Terdahulu, peningkatan emas telah disokong oleh kenyataan Federal Reserve (Fed) yang dilihat tidak tergesa-gesa untuk melakukan pengurangan dalam pembelian asetnya walaupun terdapat kemajuan telah dibuat.
Pengeluaran data inflasi tumpuan Fed, iaitu perbelanjaan penggunaan peribadi (PCE) AS akan menjadi tumpuan pelabur seterusnya pada malam ini, yang dijangka akan terus menunjukkan peningkatan pada bulan Jun.


Kenapa News di Forex Factory Merah, Tapi Kadangkala Tiada Kesan Pun? Puncanya Confirm Buat Korang Terkejut.

News di Forex Factory tu banyak. Kadang-kadang kita tengok news merah, tapi impak tak sebesar mana pun. Kadang-kadang tengok news warna orange, tetapi effect besar pula pada market.
Selepas kecewa sebab tak faham, ramai sudah mula abaikan news-news tersebut dan trade macam biasa ikut teknikal analisis semata-mata. Tiba-tiba tak sedar yang haritu ada news yang penting. Niat nak scalping, terus jadi floating berlayer-layer. Kecewa. Ada yang biasa jadi macam ni tak?
Ramai forex trader tak dapat nak bezakan news yang bagi impak kuat, news mana penting, news mana short term effect, news mana long term effect, news mana penggerak sentimen pasaran. Ada yang tertanya-tanya tak macam mana nak tahu news-news yang penting di forex factory tu?
Ok, sila baca sehingga habis, tips yang nak kongsikan ini..
Kebanyakan news-news berjadual yang penting adalah berkaitan dengan :-
-Interest Rates
-Data Pekerjaan macam unemployment claim, payroll, earning
-Ucapan dari Fed Chair, Gabenor Bank,
– Inflasi CPI
– GDP
News berjadual ini adalah economic news yang dijadualkan release pada minggu tersebut. Berbeza daripada news-news geopolitik macam pilihan raya, perang dan sebagainya.
Jadi kalau dalam minggu tersebut, terdapat news-news berikut, perlu ambil perhatian kerana ia adalah sentimen yang menggerakkan pasaran pada minggu tersebut. Kadang-kadang kita lihat, pair-pair tertentu (major pair) tak bergerak atau sideway, semuanya sebab tunggu news-news tersebut lah untuk release.
News yang paling memberikan kesan dalam pasaran adalah news yang berkaitan dengan “inflasi”. Ini sebab inflasi adalah fokus utama bank-bank pusat yang hendak menaikkan kadar faedah (Interest Rate). Jadi news-news yang menyumbang kepada kenaikan dan penurunan inflasi macam data pekerjaan, data gaji, jobless akan beri kesan yang lebih kuat berbanding news Manufacturing, GDP dan sebagainya.
Untuk Euro, haa yang ni peminat EUR perlu ambil perhatian. News-news data daripada Negara German yang paling kuat untuk bagi effect pergerakan EUR. Kerana dalam Euro, buat masa ini pemegang terbesar pengaruh dalam ekonomi Eropah adalah German. Jadi kalau news-news German dijadualkan ada pada minggu tersebut, jangan abaikan.
Satu lagi tips, jika apa-apa data bakal release pada minggu tersebut, anda perlu banyak membaca apa yang diulas oleh di INTRADAY.my – semua sudah diulas dengan padat dan up to date bila dah dekat nak sampai hari news itu diumumkan.
 Semua artikel di INTRADAY.my sebenarnya anda akan lebih mudah faham dan boleh guna maklumat ini untuk trading dengan mudah jika anda sudah habis baca Buku Analisis Fundamental Untuk Forex Trader.
Untuk yang asyik tanya pulak, kenapa result news hijau tapi price tak gerak dan sebagainya? Ok sambung baca di bawah!
Katakan news tersebut Actual > Forecast = Good for currency.
Katakan previous data 50. Forecast data bernilai 60. Dan news tersebut bakal release hari Rabu. Awal-awal minggu, anda sudah nampak strong lain macam pada currency berkenaan. Ini bermakna, trader sedang react pada data forecast, mereka bertindak atas data forecast(ramalan).
Tiba-tiba release data ialah bernilai 61. Jadi nilai tersebut lebih kurang dengan forecast, dan sudah ramai trader memang sudah jangka dan react terhadap data pada awal minggu lagi. Ini akan akibatkan tiada jangkaan baru. Trader tak suprise pun. Jadi walaupun warna data keluar pada Forex Factory adalah HIJAU, tetapi trader tak suprise.
Akibatnya, mungkin ada big trader mula menjual balik pegangan dalam currency tersebut sebab tak suprise dengan data yang keluar yang tak gah sangat. Jadi akan akibatkan currency tersebut melemah dengan cepat. Jadi anda perlu sentiasa perhatikan reaksi trader pada awal minggu tersebut.
Inilah sebab anda lihat, kenapa news HIJAU, tetapi currency tersebut lemah pulak. Hairan ni. Ini lah jawapannya.
Masih keliru atau kurang faham? Jangan pening kepala, gusar atau gundah gulana. Di INTRADAY.my sudah disediakan ulasan analisis fundamental spesifik mengikut matawang hampir setiap hari trading.
Semua ditulis dalam gaya bahasa senang mudah faham. Bahasa Melayu. Jadi tak perlu pening-pening. Dicadangkan jika anda mula berjinak-jinak belajar tentang news, boleh mula baca satu persatu ulasan setiap minggu dan juga artikel harian dan bermula dari sana.
Klik SHARE di facebook, agar ilmu-ilmu forex ini segera dihebahkan kerana komuniti trader kita sekarang dahagakan ilmu-ilmu yang berkualiti. Kita cuba yang terbaik untuk meningkatkan professionalism dalam diri semua forex trader.


Keyakinan Pelabur Goyah, USD Tergelincir Sementara Tunggu NFP!

US dolar tergelincir selepas data tuntutan pengangguran Amerika Syarikat yang meningkat lebih tinggi daripada jangkaan pada minggu lepas.
Ia secara tidak langsung meredakan sedikit jangkaan untuk Federal Reserve (Fed) mempercepatkan langkah kenaikan kadar faedahnya.
Meskipun begitu, bacaan terbaru ini tidak bermaksud pasaran buruh AS melemah, sebaliknya ia kekal kukuh dan laporan pekerjaan NFP pada malam ini akan menentukannya.
Ekonomi AS dijangka akan menambah sebanyak 224,000 pekerjaan pada bulan Februari, lebih perlahan daripada yang dicatatkan sebelum ini 517,000 pada Januari manakala kadar pengangguran pula kekal pada 3.4%.
Pada sesi Asia, indeks dolar yang mengukur kekuatan dolar greenback berbanding sekumpulan mata wang didagangkan sedikit rendah 105.15.
 Mata wang euro dan pound terus memaparkan pemulihan daripada kejatuhan yang dialami sebelum ini, dengan memanfaatkan penyusutan US dolar.
Tumpuan buat pelabur mata wang pound disasarkan kepada terbitan data keluaran dalam negara kasar (KDNK) UK pada sesi Eropah untuk bulan Januari.
Sementara itu, dolar Aussie dan New Zealand kekal berlegar sekitar paras terlemah bulanan berbanding dolar greenback.
Dolar Kanada turut tergelincir lebih jauh ke paras terendah 5 bulan ketika pasaran mengalihkan fokus kepada keluaran data pekerjaan Kanada.
Di samping itu, dagangan yen sedikit meningkat menjelang mesyuarat polisi Bank of Japan (BOJ) pada hari ini.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Analisis Teknikal EUR/USD – Timeframe H1 – 29/1/2019

EURO didagangkan positif berbanding USD pada dagangan Isnin berikutan sentimen positif Brexit sebelum ini sementara menunggu keputusan undian Parlimen minggu ini. USD pula bergerak mendatar di mana pelabur masih berwaspada menjelang mesyuarat FOMC minggu ini yang dijangka akan memberi isyarat menghentikan proses kenaikan kadar faedah buat masa ini. Tidak lupa juga laporan data pekerjaan NFP di Amerika Syarikat pada Jumaat ini yang menjadi berita tumpuan setiap awal bulan dan menyebabkan pergerakan volatile harga khususnya pada pasangan matawang dolar USD. Diperhatikan pergerakan harga pada chart pasangan matawang EUR/USD semalam, EURO berjaya mencapai paras tertinggi 10 hari dagangan berbanding USD dan hampir mencapai kenaikan ke paras resistance MagicR1 pada indicator Moshed Magic Line namun kembali turun sedikit pada penghujung sesi pasaran New York dan menutup harga sekitar paras 1.1425.
Pada sesi pasaran Asia hari ini pula, harga masih dilihat bergerak agak perlahan namun turun sedikit menyentuh paras Magic Pivot 1.1421 sebelum kembali bergerak mendatar sekitar paras 1.14300 sejak awal sesi bermula. Harga yang berjaya kekal didagangkan lebih tinggi dari paras Magic Pivot tersebut berkemungkinan akan meneruskan kenaikan dan paras awal yang dilihat akan dituju harga adalah pada resistance 1.1450 (MagicR1). Kemudiannya, harga akan menuju ke paras tumpuan iaitu pada zon SBR (support become resistance) dan menguji paras 1.1475 (MagicR2). Jika harga berjaya tembusi zon SBR tersebut, jangkaan kenaikan seterusnya harga akan menuju ke paras sekitar 1.1505 (MagicR3) untuk mencatatkan paras ketinggian semasa yang baru pada chart EUR/USD.
Namun jika harga kembali ditekan semula turun lebih rendah dari paras Magic Pivot 1.1421, harga dijangkakan akan menuju ke paras support pada 1.1396 (MagicS1) yang berada pada zon minor RBS (resistance become support) yang telah dicapai pada dagangan terendah harian semalam. Penurunan seterusnya pula berkemungkinan menuju pula ke paras tumpuan pada support lebih rendah iaitu di paras 1.1367 (MagicS2) sebelum harga berpotensi mencecah penurunan sehingga ke paras sekitar 1.1342 (MagicS3).
 Kawal posisi dagangan anda pada minggu ini menjelang berita-berita berimpak besar yang akan mempengaruhi pergerakan harga dalam pasaran. Lihat paras tumpuan harga pada chart EUR/USD berpandukan indicator Moshed Magic Line bagi memudahkan lagi analisis teknikal harian anda.

Paras support: 1.1396, 1.1367, 1.1342.
Paras resistance: 1.1450, 1.1475, 1.1505.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Walaupun Pound Berdepan Tekanan, GBP/USD Berjaya Meningkat

Menjelang terbitan data jualan runcit UK pada awal sesi Eropah sebentar lagi, mata wang Pound Sterling dilihat berjaya bergerak lebih kukuh berbanding US dolar sementara pelabur menjangkakan penurunan yang lebih rendah.
Pasaran juga tidak memberi reaksi terhadap sekatan China ke atas UK ekoran komen berhubung isu di Xinjiang yang dijangka akan menambah tekanan kepada dagangan Pound.
Pelabur berkemungkinan diceriakan oleh laporan pelepasan cukai oleh kerajaan UK bernilai £1.5 bilion untuk syarikat-syarikat yang terjejas akibat krisis pandemik. Ini mungkin boleh menjadi faktor yang menyumbang kepada pemulihan ekonomi.
Walaupun Pound terus pamerkan peningkatan pada carta harga pasangan mata wang GBP/USD, penganalisis masih melihat risiko untuk penurunan harga dan membuatkan pelabur lebih berwaspada.
Pada dagangan Khamis semalam, jangkaan untuk harga susut sehingga ke paras 1.37000 meleset apabila harga meningkat dari paras 1.36700 ke paras 1.37400 melepasi halangan Moving Average 50 (MA50) pada rangka masa 1 jam.
 Kenaikan harga dilihat akan kembali menguji zon SBR (support become resistance) pada 1.38300 sebelum memberi isyarat perubahan trend bullish yang lebih jelas.
Sebaliknya jika harga menjunam semula di bawah paras 1.37000, paras support 1.36000 masih lagi dilihat sebagai destinasi tumpuan harga.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi China Catat Kenaikan Tertinggi Dalam Tempoh 8 Tahun, Pergerakan Matawang Kembali Aktif

Pengukuhan US dolar selepas disokong oleh laporan pekerjaan NFP Amerika Syarikat dibataskan oleh kebimbangan terhadap coronavirus yang kembali menjadi ancaman kepada sentimen pasaran.
Pada Januari, Amerika Syarikat telah menambah sejumlah 225,000 pekerjaan daripada kenaikan 145,000 pada Disember, malah jauh lebih baik daripada jangkaan pasaran untuk menambah 160,000 pekerjaan.
Malangnya, kadar pengangguran yang dijangka kekal pada 3.5%, dicatatkan meningkat kepada 3.6% manakala purata pendapatan setiap jam pula hanya meningkat 0.2% berbanding jangkaan untuk kenaikan 0.3%.
Bacaan ini kembali menimbulkan pertimbangan semula pelabur terhadap tanda-tanda yang menyatakan pekerjaan di A.S adalah kukuh.
Angka kematian disebabkan coronavirus terus mencatatkan peningkatan dengan korban sebanyak 908 orang manakala jumlah kes jangkitan disahkan meningkat kepada 40, 171.
 Turut menambah kebimbangan adalah kemunculan wabak selesema burung H5N6 pula dilaporkan di wilayah Sichuan, China. Namun, setakat ini masih tiada kes yang melibatkan jangkitan terhadap manusia direkodkan.
Matawang Asia, dolar New Zealand yang didagangkan menyusut ke paras terendah 2 bulan berbanding USD, mula menunjukkan peningkatan pada awal dagangan sesi Asia.
Dolar Aussie pula kembali meningkat berbanding USD, disokong oleh data inflasi China pada bulan Januari yang mencatatkan peningkatan tertinggi dalam tempoh 8 tahun dengan kenaikan 5.4% daripada 4.5% pada bulan sebelumnya.
Dolar euro yang menerima tekanan akibat pengukuhan US dolar, terus menyusut ke paras terendah 4 bulan, dilemahkan oleh data pengeluaran perindustrian Jerman yang diterbitkan Jumaat lalu mencatat penurunan terbesar dalam tempoh 11 tahun.
Matawang pound pula diniagakan menghampiri paras terendah sejak November berbanding USD ekoran kekhuatiran terhadap kemungkinan UK dan Kesatuan Eropah (EU) gagal mencapai perjanjian perdagangan dalam tempoh 11 bulan.


Matawang US Dolar Menyusut Berbanding Euro, Harga Minyak WTI Terus Jatuh – Sesi Asia

Pasaran Matawang
Matawang US dolar jatuh berbanding matawang Euro pada hari Jumaat.
Indeks US dolar yang mengukur kekuatan matawang greenback berbanding matawang lain jatuh sebanyak 0.07% kepada 91.60 setakat jam 10.15 a.m.
Matawang EUR/USD mengukuh sebanyak 0.11% kepada 1.2045.
Pengukuhan matawang Euro didorong oleh tindakan bank pusat Eropah yang memberi isyarat untuk menamatkan program rangsangan kewangang lebih awal.
 Namun US dolar mengukuh berbanding matwang yen sebanyak 0.02% kepada 111.29.
Pasaran Komoditi
Harga minyak WTI meneruskan kejatuhan semalam selepas mencapai paras tertinggi sejak Disember 2014 pada hari Khamis.
Harga minyak WTI jatuh di sekitar $63.62 setong dan Brent naik kepada $69.28 setong setakat pukul 10.15 a.m.
Menurut penganalisis, fudamental pasaran tahun 2018 adalah kukuh berikutan usahan OPEC dan Rusia untuk mengurangkan pengeluaran minyak.
Harga emas meningkat dalam sesi dagangan Asia sebanyak 0.19% kepada 1,325.10.


Analisis GOLD – Masih Bearish! Emas Bergelut Di Bawah $1,640

Prestasi suram komoditi emas diteruskan lagi pada pembukaan dagangan awal minggu ini apabila memaparkan penurunan di sesi Asia dan sesi Eropah semalam.
Federal Reserve (Fed) yang kekal dengan pendirian hawkish dalam penetapan dasar menyaksikan kenaikan 75 mata asas kali ketiga berturut-turut pada mesyuarat minggu lalu telah menyokong pengukuhan US dolar.
Situasi itu juga turut menambah tekanan buat dagangan komoditi emas dengan mengekalkan corak penurunan harga untuk beberapa minggu kebelakangan ini.
Memerhatikan pergerakan harga pada carta XAU/USD yang mengukur nilai emas berbanding US dolar, harga telah menunjukkan penurunan awal di sesi Asia semalam melepasi paras sokongan penghujung minggu lalu pada 1640.00.
Namun setelah harga mencecah sekitar 1627.00, harga dilihat melihat melantun semula untuk berlegar di sekitar ketinggian 1649.00 di sesi Eropah.
Gagal untuk melanjutkan peningkatan lebih tinggi, harga kembali susut semula di sesi New York semalam sehingga ke paras terendah terbaru sekitar 1622.00.
Pergerakan harga emas kekal berada dalam trend bearish apabila dilihat masih gagal untuk melepasi halangan paras Moving Average 50 (MA50) pada rangka masa 1 jam di carta XAU/USD tersebut.
 Bersambung pada dagangan hari ini (Selasa), terdapat kenaikan harga yang dipaparkan dari sesi Asia sehingga ke sesi Eropah, namun harga dilihat bergelut untuk melepasi halangan paras 1640.00.
Sekiranya berjaya melepasi paras tersebut dan juga halangan MA50, bakal menjadi isyarat awal perubahan trend bagi emas dengan sasaran untuk menuju semula zon 1657.00 sebelum kembali ke rintangan minggu lalu pada 1680.00.
Namun jika harga kekal menyambung corak penurunan sebelum ini, berkemungkinan harga akan mengatasi paras terendah dicatatkan penghujung sesi New York lalu sekaligus memburu rekod terbaru lagi.
Penurunan terendah terbaru 2 tahun buat emas dilihat akan mensasarkan pada sekitar 1600.00 atau mungkin lebih rendah lagi pada dagangan minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Makanan Terlalu Mahal, Jualan Runcit UK Susut Ketara!

Penjualan runcit UK merosot dengan ketara pada bulan Mei susulan kenaikan harga makanan dan krisis kos sara hidup negara menjejaskan perbelanjaan pengguna.
Pejabat Perangkaan Kebangsaan (ONS) melaporkan pada Jumaat, jualan runcit jatuh 0.5% pada bulan lalu daripada peningkatan 1.4 % yang dicatatkan pada April.
Bagaimanapun, angka yang dicatatkan sedikit lebih baik daripada jangkaan pasaran untuk penguncupan sebanyak 0.6%.
 Penyumbang utama kepada kejatuhan ini adalah disebabkan oleh kemerosotan dalam jualan makanan kerana kenaikan harga. Data awal minggu ini menunjukkan inflasi di UK mencecah 9.1 pada bulan Mei, tertinggi 40 tahun.
Timbalan pengarah ONS untuk tinjauan dan penunjuk ekonomi, Heather Bovill memberitahu kajian tersebut mendapati pelanggan berbelanja lebih sedikit di kedai makanan kerana kos sara hidup yang semakin meningkat.
Laporan berasingan daripada Gfk menunjukkan keyakinan pengguna di UK jatuh ke paras terendah bulan ini apabila harga yang melonjak, tekanan pada pendapatan dan gangguan daripada mogok telah menjejaskan sentimen negara.
Sementara itu, Konferedasi Industri British mengatakan peruncit juga menjangkakan situasi ini akan lebih buruk pada Julai kerana inflasi membataskan kesanggupan pengguna untuk berbelanja.


Inflasi UK Susut Dari Paras Tertinggi Kepada 3.0%, GBP Sedikit Lemah

Harga pengguna (Consumer price index, CPI) di UK seidkit susut dari paras tertinggi pada Disember seperti yang dkeluarkan oleh Pejabat Statistik pada Selasa.
Inflasi (CPI) susut dari 3.1% kepada 3.0% pada bulan lalu sejajar dengan jangkaan pasaran. Bacaan inflasi 3.1% adalah yang tertinggi sejak Mac 2012.
Harga teras (Core-CPI) yang tidak mengambil kira harga makanan, tenaga dan tembakau meningkat kepada 2.5% bulan lalu di bawah jangkaan 2.6% dan lebih rendah dari bacaan November yang mencatat kenaikan 2.7%.
 Indeks harga runcit (Retail Price Index, RPI) meningkat 4.1% secara tahunan pada Disember berbanding bacaan sebelum ini 3.9%. Dari segi bulanan, RPI meningkat 0.8% lebih tinggi daripada November dan ramalan pasaran 0.6%.
Kejatuhan dari segi harga pengguna banyak disebabkan oleh harga tiket penerbangan dan harga barangan rekreasi khususnya permainan video dan mainan kanak-kanak.
“Kejatuhan harga sebahagiannya diimbangi oleh kenaikan harga tembakau berikutan kenaikan cukai dan juga kenaikan harga petrol dan diesel,” kata Pejabat Statistik.
Ketika ini GBP/USD sedikit susut selepas data ini dikeluarkan pukul 5.30 petang tadi.


Selepas Capai Ke Puncak, GBP/USD Dah Sedia Untuk Jatuh Semula?

Dilaporkan kadar kes jangkitan dan kematian di UK semakin menurun dan menurut Setiausaha Kesihatan UK Matt Hancock, terdapat tanda-tanda awal langkah terbaru membendung Covid-19 menunjukkan keberkesanannya.
Namun, sekatan pergerakan di UK tidak akan dilonggarkan lagi dalam masa terdekat malah berkemungkinan sekatan akan diperketatkan untuk keluar masuk ke UK.
Mata wang Pound Sterling juga turut paparkan momentum yang pudar selepas kenaikan pada carta harga pasangan GBP/USD mencapai paras tertinggi terbaru sejak April 2018 pada penghujung minggu lalu.
Pengukuhan US dolar pada awal minggu dalam masa yang sama turut menghalang kenaikan harga pada carta GBP/USD dengan menekan harga di bawah paras 1.37000 semula.
Bersambung pada dagangan Selasa, harga yang bergerak di bawah paras halangan Moving Average 50 (MA50) pada rangka masa 1 jam pergerakan harga memberi isyarat untuk penurunan lebih rendah.
Harga yang meneruskan penurunan akan menuju zon RBS (resistance become support) pada 1.36000 yang dilihat akan menyokong kenaikan harga semula.
 Jika harga terus jatuh lebih rendah, zon RBS 1.35300 dan juga paras 1.35000 akan menjadi tumpuan harga seterusnya.
Sekiranya harga membuat kenaikan semula dan melepasi halangan dinamik MA50 serta menembusi paras 1.37000, pelabur akan melihat harga akan menyambung trend kenaikan sebelum ini.
Paras ketinggian 1.37400 yang dicapai minggu lalu berkemungkinan akan diatasi untuk harga merekodkan paras tertinggi terbaru.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Kembali Uji Zon $1.3600 Menjelang Laporan Data NFP AS

Laporan mesyuarat Bank of England (BOE) dilihat telah menepati jangkaan pasaran untuk mengambil langkah dalam meningkatkan kadar faedahnya sekali lagi setelah kenaikan yang dilaksanakan pada Disember.
Pelaksanaan terbabit terus dibuat setelah BOE mengambil kira mengenai kadar inflasi yang semakin membimbangkan dan aspek berkaitan sekali gus menyokong matawang Pound sedikit mengukuh.
Namun pengukuhan itu agak terbatas susulan politik UK masih dibelenggu kebimbangan Brexit yang masih belum terungkai di kala pasaran sedang menanti laporan NFP Amerika Syarikat (AS) malam ini.
Walau bagaimanapun, pergerakan harga pada carta pasangan matawang GBP/USD masih meningkat ketika pembukaan sesi New York semalam (Khamis) dan telah kembali capai zon rintangan 1.36000.
Akan tetapi harga nampaknya tidak berdaya untuk meningkat lebih tinggi setelah tersangkut di zon rintangan itu untuk terus kekal mendatar sehingga awal sesi Eropah dagangan hari ini (Jumaat).
Pergerakan harga juga menyaksikan corak uptrend yang masih kukuh setelah harga terus bergerak di atas paras rintangan Moving Average 50 (MA50) untuk isyarat awal kepada perubahan trend.
 Ini membuktikan bahawa pergerakan harga berkebarangkalian bakal berupaya untuk mencapai ke zon rintangan 1.37460 yang turut dilihat merupakan rekod tertinggi dalam 14 bulan sejak November 2021.
Lonjakan agresif bakal menyaksikan harga mencapai ke zon rintangan tumpuan utama pada 1.38000 yang sekali gus akan mencatat paras ketinggian yang terbaharu lagi.
Namun sebaliknya jikalau pergerakan harga terus melangkah dalam menterjemahkan penurunan, zon 1.35000 sudah tentunya bakal menjadi sasaran terdekat yang akan dititikberatkan terlebih dahulu.
Penurunan harga yang lebih rendah mengatasi zon berkenaan secara tidak langsung akan mendorong harga mempamer keupayaan untuk kembali mencecah zon sokongan 1.34000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Malam Ini Ada Data PCE AS, Waspada Dengan Pergerakan Pasaran!

Permulaan dagangan sesi Eropah melihatkan US dolar kekal mengukuh pada paras tertinggi dua bulan walaupun keuntungannya sedikit berkurang.
Ketika penulisan, indeks dolar yang mengukur kekuatan dolar greenback didagangkan berlegar pada sekitar harga 104.06 berbanding sekumpulan mata wang utama.
Tumpuan pelabur kini terarah kepada data perbelanjaan peribadi pengguna (PCE) Amerika Syarikat, ukuran inflasi yang menjadi pilihan Federal Reserve (Fed) untuk pertimbangan kadar faedah.
Setelah meneliti data-data yang dikeluarkan lebih kukuh dan minit FOMC yang menunjukkan para penggubal dasar Fed berpecah, pasaran melihat 40% peluang untuk satu lagi kenaikan kadar sebanyak 25 mata asas pada mesyuarat bulan depan.
 Dalam pada itu, pasaran terus mengikuti perkembangan rundingan siling hutang AS yang dikatakan telah membuat kemajuan walaupun masih tersekat dalam isu-isu tertentu.
Pada sesi Eropah, pound sedikit meningkat susulan data jualan runcit UK yang lebih baik daripada jangkaan pada bulan April, tetapi masih terperangkap pada sekitar paras terendah tujuh minggu berbanding US dolar.
Sementara mata wang euro pula kekal berlegar pada paras terlemah dua bulan berbanding USD, selain turut ditekan oleh prospek menyuramkan terhadap ekonomi Zon Eropah selepas Jerman mengalami kemelesetan pada suku pertama.
Di sisi lain, sentimen yang tidak menentu terus menekan dolar Aussie dan New Zealand untuk kekal terperuk di paras terendah enam bulan berbanding dolar greenback.


Jaga-jaga! Ada Powell Berucap Malam Ini, USD Jangan Kukuh Sangat

Greenback terus mengekalkan momentum pengukuhannya untuk mendaki lebih tinggi menuju dagangan penghujung minggu.
Data tuntutan pengangguran Amerika Syarikat yang lebih baik daripada jangkaan telah memberi sokongan tambahan buat US dolar terus mengukuh.
Jumlah tuntutan menurun semula kepada 242,000 yang lebih rendah daripada jangkaan untuk meningkat sebanyak 254,000 pada minggu lalu.
Selain itu, pelabur terus diperlihatkan dengan kenyataan daripada beberapa penggubal dasar Federal Reserve (Fed).
Antara yang mencuri tumpuan adalah Presiden Fed Dallas, Lorie Logan yang berpendapat bahawa data ekonomi semasa tidak menyokong bank pusat untuk menghentikan kenaikan kadar pada mesyuarat akan datang.
 Sementara itu, dalam perkembangan mengenai isu siling hutang, Speaker Dewan Republikan Kevin McCarthy menjangkakan rang undang-undang untuk menaikkan siling hutang boleh diundi di peringkat Dewan secepatnya minggu depan.
Menjejaki pergerakan mata wang utama pada sesi Asia, euro terus mencatatkan penyusutan lebih rendah ke paras paling lemah dua bulan berbanding US dolar.
Pound juga melemah dengan didagangkan pada paras terendah tiga minggu berbanding greenback yang lebih kuat.
Di sisi lain, dolar Aussie juga tergelincir pada tahap terendah tiga minggu, manakala dolar kiwi lebih stabil walaupun pergerakan turut dibataskan oleh pengukuhan US dolar.
Melihat ke hadapan, tumpuan pelabur seterusnya disasarkan kepada ucapan Pengerusi Fed Jerome Powell pada sesi New York akan datang.


Proses Pembekuan Bekalan Berjalan diluar Jangkaan!

Harga minyak mentah melonjak dalam sesi Asia sejurus selepas mesyuarat hujung minggu diantara menteri OPEC dan rakan-rakan pengeluar utama yang lain dalam membincangkan langkah pengurangan bekalan minyak mentah global berjalan dengan baik.
Di New York Merchantile Exchange, minyak mentah bagi penghantaran Mac telah meningkat sebanyak 0.21 peratus kepada $53.50 setong. Di ICE London, Minyak Brent bagi penghantaran Mac kali terakhir dinilai meningkat sebanyak 0.18 peratus.
Menteri Tenaga Russia, Alexander Novak menyifatkan bahawa perjanjian ini merupakan suatu kejayaan dan keputusan pembekuan berjalan di luar jangkaan.
Nigeria dan Libya telah dikecualikan dari perjanjian ini berikutan isu sekatan bekalan yang menimpa kedua-dua negara itu sebelum ini.
Menurut Menteri Tenaga Arab Saudi, Khalid al-Falih, kerjasama antara kerajaan Arab Saudi serta pengeluar-pengeluar utama memainkan peranan yang sangat penting agar perjanjian ini dapat dijayakan.
 Walaupun permintaan minyak mentah biasanya lebih rendah pada suku pertama kerana musim sejuk, perjanjian ini telah menunjukkan kesan ketara ke atas spot price yang menyaksikan minyak mentah masih berlegar di paras yang agak tinggi.
Pada minggu lalu, harga minyak ditutup lebih tinggi pada Jumaat berikutan tanda-tanda awal terhadap pembekuan bekalan minyak global.
Harga komoditi ini turut melonjak tinggi pada penghujung minggu lepas selepas Khalid mengumumkan penurunan sebanyak 1.5 juta tong sehari daripada kira-kira 1.8 juta tong yang telah dipersetujui sebelum ini telah berjaya dicapai. Dalam masa yang sama, komen-komen yang mengatakan pasaran ini telah kembali seimbang juga menyokong pengukuhan harga minyak.
Namun begitu, lonjakan harga komoditi ini kembali goyah setelah laporan menunjukkan peningkatan mendadak terhadap jumlah pelantar minyak mentah di AS.
Menurut Baker Hughes, bilangan pelantar minyak AS meningkat sebanyak 9 buah minggu lepas kepada 551 pelantar, sekali gus mencatat peningkatan mingguan tertinggi dalam tempoh 14 bulan.
Kupasan Ringkas Mengenai Event Berimpak Besar Bagi Sepanjang Minggu Ini (23-27 Januari 2017)


Analisis Teknikal GBP/JPY – Timeframe H1 – 15/1/2019

Matawang Sterling menunjukkan pengukuhan menjelang undian akhir Parlimen Britain pada hari ini yang akan memberikan keputusan terhadap rundingan Brexit yang berlarutan selama ini. Pergerakan harga pada chart pasangan matawang GBP/JPY menunjukkan harga yang turun ke paras Magic Pivot pada sesi dagangan semalam kemudiannya telah membuat kenaikan melepasi paras SBR (support become resistance) pada 139.500 dan mencapai paras ketinggian dagangan harian pada paras resistance MagicR1 pada indicator Moshed Magic Line semalam sebelum harga kembali menutup dagangan sesi pasaran New York di paras lebih rendah semula.
Pada sesi pasaran Asia pagi ini, harga yang memulakan dagangan sekitar paras Magic Pivot 139.217 hari ini terus menunjukkan kenaikan seawal sesi bermula sehingga ke paras resistance 139.844 (MagicR1) untuk harga menguji dahulu paras ketinggian yang dicapai pada dagangan semalam. Harga kemudian dilihat meneruskan lagi kenaikan melepasi paras resistance tersebut dan menuju pula ke paras resistance lebih tinggi yang berada di paras 140.672 (MagicR2). Jika harga masih mampu melonjakkan harga ke paras lebih tinggi, jangkaan harga akan menguji paras resistance pada 141.299 (MagicR3) yang berpotensi membentuk zon SBR yang baru pada chart GBP/JPY.
Namun jika Yen kembali mengukuh dan berjaya menekan harga ke paras lebih rendah semula, harga berkemungkinan akan turun melepasi paras Magic Pivot 139.217 hari ini dan menuju ke paras support pada 138.389 (MagicS1). Setelah harga menguji paras support tersebut dan berjaya melepasi ke paras lebih rendah lagi, jangkaan penurunan seterusnya harga akan menguji pula paras tumpuan harga pada sekitar 137.762 (MagicS2). Sekiranya harga berjaya breakout paras tersebut, harga dilihat mampu mencecah penurunan sehingga ke paras sekitar support pada 136.934 (MagicS3).
 Kawal dagangan anda menjelang keputusan pada undian Parlimen Britain untuk pelan perjanjian Brexit oleh PM May. Pantau juga perkembangan pada sentimen pasaran yang turut mempengaruhi perubahan pada nilai Yen. Indicator Moshed Magic Line adalah disyorkan untuk kegunaan anda dalam analisis teknikal seharian untuk membantu anda membuat keputusan dagangan dengan lebih jelas serta risiko yang terkawal.

Paras support: 138.389, 137.762, 136.934.
Paras resistance: 139.844, 140.672, 141.299.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Menjunam Ke Paras Terendah 9 Minggu!

US dolar melonjak ke paras tertinggi 2 bulan berbanding mata wang Euro pada dagangan Selasa semalam selepas pelabur mula melihat unjuran ekonomi Amerika Syarikat (AS) bakal pulih lebih pantas berbanding Eropah daripada krisis pandemik Coronavirus.
Pandagangan optimis tersebut turut didukung oleh langkah Washington ke arah rangsangan perbelanjaan lebih besar sementara Eropah pula berdepan penutupan ekonomi dan unjuran penguncupan pertumbuhan Keluaran Dalam Negara Kasar (KDNK) Eropah untuk suku pertama tahun 2021.
Turut memberi tekanan adalah faktor penghantaran vaksin yang juga dilihat perlahan di Eropah berbeza berbanding negara lain seperti UK dengan kadar vaksinasi yang meningkat.
Sesi Eropah semalam jelas menyaksikan penurunan ketara harga pada carta pasangan mata wang EUR/USD menyambung croak penurunan di awal minggu.
Seperti yang dapat dilihat pada carta, harga yang menunjukkan kenaikan pada awalnya di sesi Asia gagal melepasi paras rintangan 1.20900 sebelum menjunam sehingga ke paras sekitar 1.20100 dengan lebih 70 pips penurunan harian dicatatkan.
Peningkatan semula harga dilihat pada penghujung sesi New York dan pergerakan harga perlahan pada awal sesi Asia pagi ini (Rabu).
 Kenaikan harga dilihat akan ke paras rintangan terhampir sekitar 1.20550 sebelum menyambung semula corak penurunan harga. Paras halangan Moving Average 50 (MA50) pada rangka masa 1 jam juga akan diuji untuk petunjuk arah pergerakan harga.
Jika paras-paras tersebut gagal dilepasi, harga bakal menyambung penurunan lebih rendah sehingga ke paras support tumpuan 1.20000.
Namun jika harga berjaya melonjak lebih tinggi semula, paras rintangan pada 1.20900 akan diuji sekali lagi sebelum lonjakan lebih tinggi bakal mendorong kenaikan sehingga ke zon 1.21500 semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


10 Mitos Forex Trading Yang Ramai Orang Tersalah Anggap

Newbie atau trader yang kurang pengalaman dalam forex, atau orang yang sekali pun dia tidak pernah cuba untuk trade forex adalah yang paling ramai membuat anggapan yang salah terhadap forex trading.
Di sini kami senaraikan 10 mitos tentang bidang ini, di mana anda juga bertanggungjawab membetulkan mitos ini kepada orang lain kerana hakikat forex trading bukanlah seperti yang disangka oleh orang di luar sana.
1) Boleh Cepat Kaya
Ini tak lain tak bukan disebabkan pengiklanan dalam industri forex. Pengiklanan yang kata “anda boleh menjana wang dengan mudah dengan forex bla bla bla” dan macam-macam lagi yang diselitkan dengan kemewahan dan kekayaan. Ini sama sekali tidak betul. Forex trading memerlukan kesabaran dan pencarian ilmu yang tidak berpenghujung sebenarnya. Jika anda percaya forex ni boleh membuatkan anda cepat kaya, dan rasailah kesukarannya apabila anda betul-betul telah memasuki arena forex ini. Namun ia boleh jadi lebih mudah jika anda dapatkan mentor yang betul.
2) Forex Untuk Trade Jangka Pendek Sahaja
Leverage yang besar telah menjadikan trader scalping semakin ramai dan popular ketika ini, tetapi ia bukanlah satu cara yang patut kita utamakan. Harus diingat, trend jangka panjang matawang banyak dipengaruhi oleh faktor fundamental dan kita boleh trade trend yang panjang ini. Trader jangka panjang seperti “swinger dan position trader” selalunya lebih tenang di mana mereka tidak perlu monitor chart secara kerap dan mengurangkan risiko sakit jantung bagi trader yang berumur.
3) Market Forex ni Penipu !
Macam biasa, statement ni selalu kita dengar dari trader yang selalu rugi. Lebih teruk lagi mereka salahkan broker yang menyebabkan kerugian mereka. Tak adil lah disebabkan kelemahan sendiri, anda salahkan orang lain. Pasaran forex adalah satu pasaran kewangan yang terbesar di dunia, dan ia dipengaruhi oleh banyak faktor. Setiap hari berbillion sehingga trillion wang bergerak dalam pasaran forex yang disebabkan perdagangan, transaksi pelaburan, pelancongan— oleh itu, sebagai trader kita kena buat forex trading ni macam perniagaan. Tiada yang mudah, ia satu pasaran yang berisiko tinggi dan anda juga mesti menganalisis seperti seorang yang professional.
4) Forex ni Scam Orang Jer !
Hahaha. Ini paling kelakar. Ingat lagi tak berita VenusFx, GWGFX, FxUnited, dan program scam lain yang menyebabkan kerugian sehingga RM80-100 juta. Sebenarnya bukan forex yang scam, tapi orang-orang (scammer) ni yang memburukkan nama forex. Mereka buat skim cepat kaya guna nama forex. Mereka bukan trading. Ini sebenarnya salah sendiri jika anda di scam atas nama forex, kerana tiada benda yang mudah untuk mendapatkan wang semudah goyang kaki di rumah. Selalunya scammer akan kata “jana wang semudah ABC, dengan duduk diam goyang kaki dan macam-macam lagi”.
5) Boleh Untung Sepanjang Masa
 Walaupun ada satu set-up teknikal yang diajar oleh sifu sifu forex sebagai set-up yang pasti profit. Jangan percaya perkara ini, tiada benda yang pasti dalam forex. Anda hanya boleh mengurangkan risiko kerugian dalam bidang ini dengan set-up teknikal yang berpotensi menguntungkan dan bukannya pasti menguntungkan. Jika anda percaya juga perkara ‘pasti menguntungkan’ ini, ia hanya akan berakhir dengan pencarian teknik yang “Pasti Menguntungkan” (holy-grail) sepanjang hidup anda yang sebenarnya tidak wujud.
6) Boleh Profit Dengan Mudah Masa Trade News
Biasanya, pergerakan laju selepas laporan News impak tinggi seperti news NFP boleh menyebabkan anda kata dalam hati, “boleh buat untung banyak ni”. Sebenarnya trade news ni susah, sebab pergerakannya yang laju pada masa laporan news itu dikeluarkan, melainkan anda membuat analisis yang lengkap dari segi faktor teknikal dan fundamental.
7) Lagi Banyak Trade, Lagi Bagus
Anda pasti rasa, kalau trade sekali sehari pun boleh buat untung, maknanya dengan trade sehari 10 kali boleh maksimumkan keuntungan. Cuba dulu, baru tahu bagaimana susahnya nak konsisten profit. Hakikatnya begini, kita perlu minimumkan trade dan fokus kepada beberapa pasangan matawang yang kita faham sahaja, ia lebih membuahkan hasil. Kecuali anda adalah trader berpengalaman dan fokus kepada teknik scalping.
8) Lebih Kompleks Teknik Itu, Lagi Power
Trader selalunya bermula dengan teknik yang ‘simple‘ dan mendapat hasil yang kecil. Oleh itu, mereka menganggap jika teknik ‘simple’ itu tadi di tambah dengan indikator dan lebih banyak faktor, mereka boleh meningkatkan profit. Ia tidak selalunya jadi seperti ini. Daripada fokus kepada menambah indikator, baik anda fokus kepada ‘teknik simple’ itu dan beri perhatian kepada ‘fundamental’ dan ‘pengurusan risiko’. Itu lebih baik.
9) Forex Boleh Dikuasai Dalam Masa Singkat
Haha. Tiada benda mudah di dunia ini. Sekali lagi ditegaskan, cuba dulu baru tahu. Sepatutnya permulaan tahun pertama atau lebih dari itu, digunakan untuk mencari ilmu dan berlatih dengan akaun demo seterusnya bermula dengan akaun real modal minimum. Ini adalah yang terbaik, bagi memastikan anda benar-benar memahami industri ini.
10) Sukar Menjana Wang Dari Forex Trading
Ia tidak sukar jika anda terus berusaha dalam bidang ini, fokus dari segi mencari ilmu, berusaha mendisiplinkan diri, dan paling penting belajar menggunakan sumber yang betul dan lengkap. Untuk belajar forex dengan lengkap dari A to Z tanpa perlu membuang duit beratus-ratus hingga ribuan ringgit, anda boleh dapatkan buku Panduan Lengkap Mula Trade Forex keluaran INTRADAY – Panduan paling lengkap dalam Bahasa Melayu untuk anda mula jana pendapatan dengan Forex Trading. – KLIK SINI


Pergerakan Terkini Pasaran Forex Pada Awal Pembukaan Sesi New York

US dollar dijangka menamatkan minggu ini dengan prestasi kukuh dengan sentimen pasaran yang agak baik sepanjang minggu ini. Bukan itu sahaja, US dollar banyak disokong oleh kenaikan kadar faedah jangka panjang di Amerika Syarikat. Kadar faedah jangka panjang yang dimaksudkan adalah hasil-bon 10-tahun AS (10-yr Treasury yield) yang kini melepasi paras 2.90%.
US dollar setakat ini membuat kenaikan dengan indeks US dollar yang mengukur kekuatan matawang greenback berbanding enam matawang lain naik 0.40%.
Major pair EUR/USD pada awal sesi New York jatuh sebanyak 0.55% dengan GBP/USD jatuh sebanyak 0.43%. USD/JPY pula naik 0.37% dengan USD/CAD naik 0.39%. AUD/USD dan NZD/USD masing-masing jatuh 0.82% dan 0.92%.
 Matawang paling kuat setakat ini adalah US dollar, manakala matawang paling lemah adalah NZD. Pergerakan besar jelas dilihat kepada NZD/USD dengan membuat kejatuhan sebanyak 0.92%.
Apa sebab kenaikan USD? Sudah tentu ia disebabkan kenaikan hasil bon AS. Kenaikan ini pula dipacu oleh jangkaan kadar faedah yang lebih tinggi di masa hadapan dengan inflasi dijangka akan terus meningkat.
US dollar banyak ditekan beberapa bulan ini khususnya oleh polisi perdagangan Presiden Trump. Duta China ke Amerika Syarikat pada Jumaat mengatakan jika AS memulakan perang perdagangan, China tidak hanya akan berdiam diri tetapi akan membalas semula tindakan itu.
Kejatuhan NZD pada Jumaat banyak disebabkan oleh kenaikan hasil pelaburan di Amerika Syarikat yang ditunjukkan dengan hasil bon AS. Dengan kenaikan ini, pasaran bon di AS dilihat lebih menarik berbanding di New Zealand sekaligus menyebabkan pelabur banyak beralih ke pasaran bon kerajaan Amerika.


EUR/USD Menjunam Hampir 300 Pips Minggu Lalu!

Data inflasi Amerika Syarikat (AS) yang diterbitkan pada Jumaat lalu telah mengejutkan pasaran apabila sekali lagi melonjak mengatasi bacaan pada terbitan April lalu, sekaligus mencatatkan bacaan inflasi tertinggi sejak Disember 1981.
Situasi tersebut telah mendorong pengukuhan ketara US dolar pada sesi New York Jumaat lalu selepas keyakinan pelabur semakin meningkat untuk melihat Federal Reserve (Fed) akan meneruskan kenaikan kadar faedah agresifnya pada mesyuarat FOMC minggu ini.
Ekoran itu juga, US dolar telah kembali mengukuhkan kedudukannya dalam pasaran pada penutup dagangan minggu lalu, membenam kebanyakan mata wang utama yang lain termasuk Euro.
Euro gagal menahan asakan pengukuhan US dolar selepas reaksi negatif pasaran ketika keputusan mesyuarat bank pusat Eropah (ECB) pada Khamis lalu yang masih lagi mengekalkan kadar faedah tidak berubah.

Pada carta harga pasangan mata wang EUR/USD, pelabur telah menyaksikan terjunan harga semula dan perubahan trend bearish yang jelas berlaku.
Bermula pada reaksi keputusan mesyuarat ECB, harga yang gagal membuat kenaikan melepasi zon rintangan 1.08000 telah menjunam sehingga ke bawah paras 1.06000 menuju ke zon sokongan harga pada 1.05000.
Dari paras ketinggian dicapai Khamis lalu, harga telah mencatatkan sekitar 300 pips penurunan bersambung ke awal sesi Asia pembukaan pasaran minggu ini yang sedikit menurun berlegar di bawah zon 1.05000.
 Pergerakan harga kekal di bawah paras halangan Moving Average 50 (MA50) pada rangka masa 1 jam yang memberi isyarat kecenderungan harga untuk menyambung penurunan lebih rendah minggu ini.
Penurunan dijangka akan diteruskan menuju sekitar 1.04000 untuk mencatatkan paras terendah terbaru 4 minggu sekiranya US dolar terus mengukuh.
Penurunan lebih rendah melepasi paras tersebut berkemungkinan boleh mencecah sehingga sekitar 1.03000 dan mencatatkan paras harga paling rendah sejak tahun 2003!
Sebaliknya, jika perubahan arah harga berlaku semula, kenaikan harga dilihat akan menguji dahulu paras 1.06000 sebelum kenaikan yang diteruskan akan mula memberi petunjuk untuk pergerakan bullish harga.
Kenaikan lanjut harga akan kembali menuju paras 1.07000 atau lebih tinggi ke zon rintangan tumpuan minggu lalu pada 1.08000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (6-10 Mei 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Data Jualan Runcit Australia (Selasa 9.30 Pagi): Kadar jualan runcit di Australia untuk bulan Mac berkemungkinan dijangka menurun kepada 0.2% berbanding 0.8% pada bulan sebelumnya yang telah dikemaskini semula.
Penetapan Kadar Faedah di Australia (Selasa 12.30 Tengahari): Reserve Bank of Australia (RBA) dijangka akan menurunkan kadar faedah ke paras 1.25% berbanding 1.50% pada sebelum ini yang telah dikekalkan sejak Ogos 2016 yang lalu. Ekonomi global bergerak perlahan serta sektor perumahan yang sedang bergelut antara faktor yang menyumbang kepada penurunan kadar kali ini.
Penetapan Kadar Faedah di New Zealand (Rabu 10.00 Pagi): Reserve Bank of New Zealand (RBNZ) kali terakhir mengubah kadar faedah adalah pada November 2016 yang lalu dan dijangka masih akan mengekalkan kadar di paras sedia ada. Data-data yang mengecewakan berkemungkinan akan mencetuskan penurunan pada keputusan penetapan kadar dalam mesyuarat terutama pada faktor inflasi dan juga pasaran buruh.
 Minit Mesyuarat ECB (Rabu 7.30 Petang): Bank pusat Eropah telah mengekalkan kadar faedah seperti yang telah dijangkakan sebelum ini. Presiden Mario Draghi menyedari risiko terhadap kelembapan ekonomi namun cuba mengimbanginya dengan menggariskan faktor-faktor positif yang berkaitan. Pasaran akan memantau sebarang isyarat untuk perubahan pada penetapan kadar untuk masa akan datang.
Data GDP UK (Jumaat 4.30 Petang): Laporan pertumbuhan GDP secara bulanan di Britain akan dikeluarkan. Laporan kali ini adalah untuk bacaan bulan Mac, data penuh untuk suku tahun pertama 2019. Ekonomi berkembang pada kadar 0.2% pada suku tahun keempat 2018 dan menunjukkan isyarat pertumbuhan perlahan pada suku tahun pertama 2019. Tanda-tanda pemulihan kembali dilihat namun pergolakan pada isu Brexit turut menjejaskan pertumbuhan ekonomi semasa.
Laporan Data Pekerjaan Kanada (Jumaat 8.30 Malam): Peningkatan pada bacaan laporan yang berturut-turut sebelum ini di Kanada ditamatkan pada bacaan bulan Mac dengan penurunan pada kadar pekerjaan. Jangkaan bacaan data untuk bulan April akan kembali meningkat selain kadar pengangguran akan terus kekal di paras 5.8% seperti sebelum ini.
Data Inflasi Amerika Syarikat (Jumaat 8.30 Malam): Kadar inflasi di Amerika Syarikat bergerak perlahan dengan kadar inflasi teras menurun 2% untuk unjuran tahun ke tahun. Fokus untuk laporan April masih kekal pada bacaan angka teras tahunan. Penurunan lebih rendah dari paras 1.9% akan menjarakkan lagi peluang untuk kenaikan kadar faedah pada tahun ini.
Nak Tak Tips kekal profit pada Bulan Ramadhan? Untung profit boleh buat belanja raya betul tak? Baca di sini – KLIK SINI


Ringgit Terus Naik Selepas Bank Negara Beri Isyarat Kenaikan Kadar Faedah

Ringgit mengekalkan pengukuhannya pada Jumaat selepas melonjak tinggi pada Khamis. Ringgit kini berada di landasan untuk merekodkan kenaikan tertinggi mingguan sejak dua bulan lalu.
Faktor utama yang melonjakkan Ringgit pada Khamis adalah komen Bank Negara Malaysia (BNM) yang lebih hawkish dalam kenyataan polisi yang dikeluarkan. Jika dilihat secara keseluruhan, komen dalam penetapan polisi kali ini lebih positif berbanding kenyataan polisi dalam mesyuarat sebelum itu.
Antara perkara penting yang diperkatakan oleh BNM adalah, “dengan pengukuhan dalam keadaan makroekonomi global dan domestik, MPC (Monetary Policy Committee) akan mempertimbangkan untuk menilai semula darjah akomodasi dalam polisi monetari. Ini bagi memastikan prospek pertumbuhan ekonomi Malaysia yang lebih kukuh.”
Komen BNM untuk menilai semula darjah akomodasi menunjukkan kesediaan bank pusat untuk menaikkan kadar faedah di masa akan datang. Ini adalah satu ‘guidance’ (panduan) yang menunjukkan BNM sedang mempertimbangkan untuk mengetatkan polisi.
Untuk berita lanjut tentang penetapan polisi monetari BNM, Klik sini.
 Ringgit pada Jumaat terus merekod kenaikan yang juga disokong oleh pengukuhan harga minyak mentah dunia dan juga prospek kenaikan kadar faedah lebih tinggi di Asia Tenggara.
Maybank berkata dalam laporannya bahawa perubahan dalam kenyataan BNM adalah sejajar dengan kenaikan sebanyak 25 mata asas pada 2018 dengan kenaikan pertama mungkin akan berlaku pada Mei.
Semalam, Senat Republikan mahu menangguhkan perancangan cukai sehingga tahun 2019 yang memberi risiko kepada US dolar ketika ini.
Andi Ji, ketua strategi matawang di Commonwealth Bank Australia berkata, ia akan membantu matawang-matawang Asia untuk mengukuh berbanding US dolar.
“Penangguhan ini adalah satu kekecewaan kepada US dolar.”
Ringgit sejak Khamis menguat berbanding matawang-matawang Asia Tenggara yang lain seperti Rupiah dan Dolar Singapura.


Keyakinan Pengguna Zon-Eropah Meningkat Kepada -5.0

Data keyakinan pengguna Zon-Eropah menguat kepada -5.0 pada Mac berbanding -6.2 sebelum ini yang semakin hampir dengan bacaan tertinggi dua tahun lepas. Indeks ini kekal baik di atas purata jangka panjang -12.
Terdapat sedikit kemerosotan dalam keyakinan pengguna dalam komponen ‘situasi kewangan isirumah’ sepanjang 12 bulan ke hadapan, walaupun keyakinan secara umum semakin baik dan juga keyakinan pengguna yang meningkat sedikit terhadap simpanan wang mereka.
Komponen pasaran pekerjaan juga semakin meningkat dengan mencatatkan bacaan tertinggi dari segi trend pengangguran 12 bulan akan datang. Jangkaan kepada harga juga merekodkan kenaikan dalam tempoh sama.
 Dalam data berasingan, keyakinan di Perancis tidak berubah, manakala Itali sedikit meyakinkan.
Data terbaru ini terus menunjukkan trend yang kukuh dalam pasaran pekerjaan yang akan membantu keyakinan pengguna dalam jangka pendek.
Trend inflasi adalah penting yang akan menyokong kepada keyakinan dalam jangka pendek di mana keyakinan semakin tinggi terhadap ‘kadar upah sebenar’.
Perkembangan politik di Zon-Eropah juga akan diperhatikan dengan teliti, walaupun risiko politik di Perancis semakin berkurangan dengan Emmanuel Macron terus mendahului tinjauan pendapat ketika ini berbanding Le Pen.


Itu Dia! Pasaran Mata wang Terus Bergelut Pada Ke Sesi Eropah

Kebimbangan terhadap ketegangan di Ukraine berterusan sehingga ke sesi Eropah yang menyaksikan kejatuhan pada pasaran saham Eropah dan turut mengheret kebanyakan mata wang utama lebih rendah.
Amaran yang dikeluarkan oleh Amerika Syarikat bahawa Rusia akan menyerang Ukraine telah meletakkan pasaran kewangan dalam langkah berjaga-jaga, mendorong pelabur beralih ke pegangan safe-haven.
US dolar yang bertindak sebagai safe-haven dalam situasi ini telah mendapat permintaan dari pelabur, membawanya diperdagangkan lebih tinggi pada awal minggu berbanding pesaing utamanya yang lain.
Dalam perkembangan terbaharu, Canselor Jerman Olaf Scholz dilaporkan bakal berangkat ke Kiev pada Isnin dan ke Moscow pada Selasa untuk menghalang dari tercetusnya perang. Pada masa yang sama, Ukraine juga akan meminta untuk bertemu Rusia.
 Meneliti pergerakan matawang sensitif risiko pada sesi Eropah, dolar Aussie dan New Zealand terus didagangkan lebih rendah. Dolar Aussie terus berada di bawah tekanan susulan Bank Pusat Australia (RBA) yang masih lagi dilihat dovish untuk menjalankan pengetatan.
Sementara itu, sentimen negatif dalam pasaran terus menekan dagangan euro ke paras terendah satu minggu yang menyaksikannya bergelut untuk mempertahankan harga 1.1300 pada awal sesi.
Pelabur akan menantikan ucapan daripada Presiden Bank Pusat Eropah (ECB) Christine Lagarde pada sesi New York, bagi mendapatkan lebih penjelasan mengenai pandangannya terhadap dasar monetari semasa dan tekanan inflasi yang semakin meningkat.
Di samping itu, mata wang pound juga melanjutkan penurunan lebih rendah di sekitar harga 1.3500 berbanding US dolar. Pelabur kini menumpukan perhatian kepada data pekerjaan UK yang akan diterbitkan pada hari Selasa.


Gagal Sambung Kenaikan, USD Jatuh Semula!

Keuntungan US dolar berkurangan pada awal dagangan sesi Eropah, memberi sokongan buat beberapa mata wang utama untuk meningkat semula.
Terdahulu, raja mata wang itu telah mendapat sokongan sebagai safe-haven ekoran kebimbangan yang dicetuskan oleh laporan menyuramkan First Republic Bank.
Dilaporkan bahawa bank itu kehilangan $102 bilion deposit pelanggan dan rekod pinjaman sehingga $92 bilion pada suku pertama.
Hal ini sekali gus menolak jatuh sahamnya ke paras terendah selepas kehilangan hampir 50% pada Selasa.
Susulan penyusutan semula dolar greenback, mata wang euro kembali didagangkan meningkat pada sekitar harga 1.0200 pada sesi Eropah.
Pound turut meraih dorongan untuk bangkit semula daripada kejatuhan terdahulu dengan diperdagangkan meningkat pada 1.2460 berbanding US dolar.
 Berbeza pula dengan mata wang sensitif risiko, yang memperlihatkan dagangan dolar Aussie dan New Zealand kekal suram berbanding greenback.
Data inflasi Australia yang menunjukkan penurunan yang agak ketara dalam harga pengguna pada suku pertama dan bulan Mac, menambah tekanan buat dolar Aussie untuk tergelincir lebih jauh ke paras terendah 6 minggu.
Sementara mata wang yen pula kekal mempertahankan pengukuhan sebagai safe-haven untuk diniagakan lebih kuat berbanding mata wang utama, termasuk US dolar.
Fokus pasaran kini beralih kepada terbitan data pesanan barangan tahan lama Amerika Syarikat pada sesi New York yang boleh menjadi petunjuk kepada sektor pengeluaran di ekonomi gergasi itu.
Turut menjadi tumpuan adalah keluaran beberapa laporan pendapatan korporat yang mungkin mempengaruhi pergerakan pasaran mata wang susulan ketidaktentuan dalam saham global.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis GOLD – Pelabur Perlu Bersedia Untuk Harga Emas Jatuh Bawah Paras $1,700 Pula?

US dolar tidak berjaya menunjukkan prestasi cemerlang pada sesi dagangan awal minggu ini, sebaliknya menyambung penyusutan pada minggu lalu dan membuatkan komoditi emas melonjak sekitar 180 pips dari sesi Asia sebelum membuat penurunan semula di sesi Eropah.
Pada pertengahan sesi New York, US dolar mula dilihat sedikit mengukuh disebabkan oleh penyusutan keuntungan pasaran Wall Street membuatkan para pelabur kembali berwaspada terhadap sentimen pasaran yang berisiko.
Antara faktor yang dilihat menghadkan pengukuhan US dolar adalah sentimen pelabur yang mengurangkan jangkaan bagi kenaikan kadar 100 mata asas oleh Federal Reserve (Fed), namun kenaikan sebanyak 75 mata asas masih menjadi pilihan utama bank pusat itu.
Pergerakan harga pada carta XAU/USD yang mengukur nilai emas berbanding US dolar masih mennyaksikan harga mendatar di atas zon support 1700.00 dengan kenaikan yang dipaparkan semalam menguji rintangan pada zon 1720.00.
Seperti yang dijangkakan penganalisis, harga emas bergelut untuk meneruskan kenaikan melepasi zon penting tersebut sebelum penurunan dipaparkan sehingga ke penghujung sesi New York.
Sehingga bersambung pada dagangan hari ini (Selasa), harga telah bergerak di bawah paras halangan Moving Average 50 (MA50) pada rangka masa 1 jam di carta XAU/USD memberi isyarat awal untuk pergerakan bearish.
Namun, harga menunjukkan sedikit peningkatan walaupun pada kadar pergerakan yang perlahan sebelum pelabur menjangkakan pergerakan yang lebih agresif pada sesi berikutnya.
 Jika harga berjaya meneruskan peningkatan, paras 1720.00 masih menjadi rintangan untuk diuji harga sebelum meneruskan lonjakan yang lebih tinggi selepas isyarat perubahan trend bullish semula.
Kenaikan lanjut harga seterusnya dilihat bakal menuju pula ke zon tumpuan pada 1760.00 sebelum sasaran lebih tinggi adalah untuk mencapai semula ke paras 1800.00.
Sebaliknya jika harga mula menunjukkan petanda untuk menyambung treand bearish sebelum ini, pelabur perlu bersedia untuk kejatuhan lebih parah emas untuk catatkan paras terendah terbaru lagi minggu ini.
Penurunan harga bakal menguji zon support 1700.00 sebelum meneruskan penurunan lanjut ke sasaran terbaru menuju sekitar zon 1680.00 yang merupakan paras sokongan harga pada dagangan Mac 2021 yang lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Terkini Pasaran Forex Setakat Petang Ini

Matawang GBP menjunam ke paras terendah sejak 3 minggu lalu sebelum Perdana Menteri Britain Theresa May bertemu dengan penggubal undang-undang Parti Konservatif.
Cabaran kepimpinan yang diterima oleh Theresa May dan politik telah menjejaskan perjanjian UK dengan EU untuk berpisah sekaligus melemahkan matawang Pound pada akhir-akhir ini.
Dalam perkembangan di Itali pula, Menteri kewangan Tria dilaporkan sedang mencari jalan keluar dari kebuntuan bajet. Sementara itu, Timbalan Perdana Menteri Itali, Salvini menegaskan lagi sekali bahawa Itali tidak akan mengubah cadangan bajet mereka.
Bukan itu sahaja, data ekonomi PMI di Zon Eropah dicatatkan pada bacaan yang rendah dari jangkaan dan sebelumnya sekaligus memberi tanda bahawa pertumbuhan ekonomi di Eropah akan perlahan. Hal ini menyebabkan matawang Euro juga turut melemah.
 Indeks US Dollar yang mengukur kekuatan matawang greenback berbanding enam matawang yang lain membuat kenaikan 0.43% setakat pada pukul 7.20 petang.
Major pair seperti EUR/USD setakat ini membuat penurunan 0.63%, di mana GBP/USD didagang merosot 0.57%. USD/JPY pula naik 0.20% dengan USD/CAD didagang 0.08%. USD/CHF pula didagang baik 0.24%. Pair AUD/USD dan NZD/USD masing-masing didagangkan mendatar 0.11% dan 0.10%.
Dalam masa yang sama, perkembangan positif di China juga telah memberi impak positif terhadap pasaran pada awal sesi Eropah.
Menjelang pembukaan pasaran New York, pelabur dilihat lebih berhati-hati ke arah penetapan dasar monetari Bank of Canada di mana jangkaan pelabur adalah terdapat kenaikan kadar faedah pada hari ini.


Selepas Mesyuarat BOE, GBP/USD Terjun 150 Pips!

Bank of England (BOE) menepati jangkaan untuk meningkatkan kadar faedah sebanyak 50 mata asas pada mesyuarat polisi bank pusat semalam ke paras 1.75% dengan pelaksanaan kenaikan terbesar sejak 1995.
Susulan keputusan mesyuarat tersebut, BOE bakal menjadi bank pusat pertama yang akan menjual sebahagian bon kerajaan yang terkumpul pada program pelanggaran polisi bank pusat yang lepas dengan 40 billion Pound ($49 billion) penjualan dijangka akan bermula pada bulan hadapan.
Pasaran telah menyaksikan penyusutan ketara pada nilai mata wang Pound sebaik keputusan mesyuarat diumumkan semalam dan pergerakan lanjut harga akan dipantau pada dagangan penghujung minggu ini.
Sementara, mata wang US dolar menunjukkan pergerakan yang lemah pada Khamis semalam walaupun sentimen pasaran dinilai berisiko dengan kebimbangan pada risiko kemelesetan ekonomi global terus menyelubungi pasaran.
Tumpuan bakal terarah pula pada terbitan laporan data pekerjaan NFP Amerika Syarikat (AS) pada sesi New York sebentar lagi yang akan memberi impak besar terhadap pergerakan US dolar pada dagangan di sesi terakhir.

Perhatikan pergerakan harga pada carta pasangan mata wang GBP/USD, harga pada mulanya dilihat membuat kenaikansemalam menguji paras rintangan pada 1.22000 sebelum keputusan mesyuarat BOE telah mengakibatkan terjunan harga yang ketara dengan catatan penuruan harian sekitar 150 pips.
Namun, harga dilihat melantun semula di atas zon 1.21000 untuk menutup dagangan penghujung sesi New York di sekitar paras 1.21600.
 Pergerakan harga perlahan bersambung pada sesi Asia pagi Jumaat ini berlegar di sekitar paras Moving Average 50 (MA50) pada rangka masa 1 jam pergerakan di carta GBP/USD yang akan dinilai pelabur bagi petunjuk pergerakan harga selanjutnya.
Namun, dengan corak terjunan harga semalam, kejatuhan harga dijangkakan bakal diteruskan pada akhir minggu ini akan sekali lagi menguji zon sokongan pada 1.21000 yang berjaya membendung kejatuhan lebih parah harga sepanjang minggu ini.
Sekiranya harga berjaya menembusi paras 1.21000 tersebut, harga bakal menyusut lebih rendah sehingga menguji semula zon tumpuan support 1.20000 untuk mencatatkan paras terendah mingguan terbaru.
Sebaliknya jika harga menunjukkan pengukuhan semula, paras halangan 1.22000 bakal diuji dan berkemungkinan akan ditembusi sebelum harga melanjutkan kenaikan dan setelah melepasi halangan MA50 sebagai isyarat perubahan trend bullish untuk pergerakan harga.
Peningkatan harga yang diteruskan dijangka bakal menuju pula ke paras ketinggian 1.23000 yang menjadi zon rintangan penting setelah kenaikan harga yang berlaku di awal minggu dilihat gagal untuk melepasi paras tersebut.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Zon $1.3800 Masih ‘Tundukkan’ Peningkatan GBP/USD

Sesi Eropah dan New York semalam menyaksikan kenaikan semula harga pada carta pasangan mata wang GBP/USD apabila US dolar menepati ramalan pasaran untuk kembali menyusut pada awal dagangan September semalam.
Harga telah meningkat dari paras sekitar 1.37300 untuk kembali semula menguji paras rintangan 1.38000 pada zon SBR (support become resistance) untuk hari kedua berturut-turut.
Namun masih lagi belum berjaya menembusi zon penting tersebut untuk isyarat arah pergerakan harga selanjutnya.

Kenaikan harga masih didorong oleh faktor penyusutan semula US dolar yang dijangka akan lemah untuk tempoh yang lebih panjang selepas kenyataan bernada dovish disampaikan oleh Pengerusi Federal Reserve (Fed) Jerome Powell pada penghujung minggu lalu.
Sementara, mata wang Pound dilihat papar prestasi suram dengan ketiadaan data-data ekonomi utama dan juga perkembangan di UK yang suram. Justeru, pelabur agak ragu untuk jangkakan lonjakan bertenaga harga pada carta GBP/USD untuk tempoh terdekat ini.
 Namun jika harga berjaya melonjak melepasi zon SBR 1.38000 akan memberi petanda positif bagi harga meneruskan pergerakan trend bullish.
Jangkaan kenaikan harga seterusnya akan mnuju ke paras rintangan pada ketinggian 1.39000 untuk catatkan paras tertinggi terbaru untuk tempoh dagangan sekitar 4 minggu.
Sebaliknya jika harga kembali menjunam semula setelah gagal tembusi zon SBR 1.38000, zon support harga dilihat berada pada 1.37000 yang telah menyokong harga sejak minggu lalu.
Penurunan lebih rendah yang gagal dibendung bakal ‘ditarik’ semula ke dasar support 1.36000 seperti dagangan Ogos.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Enggan Patuh Arahan Trump, PM Johnson Terima Huawei Dalam Rangkaian 5G UK

Setelah menghadapi pelbagai tekanan daripada Amerika Syarikat, Britain akhirnya memutuskan untuk tetap menggunakan peralatan teknologi telekomunikasi terbesar China iaitu Huawei dalam rangkaian 5G di negara itu.
Bagaimanapun, UK tidak memberikan akses sepenuhnya kepada Huawei dalam rangkaian 5G tersebut, sebaliknya ia memainkan peranan yang agak terhad.
Perdana Menteri UK Boris Johnson memutuskan teknologi China itu dikecualikan daripada kelengkapan teras untuk rangkaian 5G dengan kelengkapan telekomunikasi Huawei tidak boleh digunakan di bahagian yang dikategorikan sebagai sensitif misalnya seperti pangkalan tentera dan stesen janakuasa elektrik.
Selain itu, penggunaan rangkaian peralatan pula dihadkan kepada 35% sahaja dalam bahagian yang tidak dikategorikan sebagai sensitif iaitu untuk bahagian infrastruktur yang dikenali sebagai Rangkaian Akses Radio (RAN).
 Pentadbiran Trump ternyata kesal dengan keputusan PM Johnson untuk membenarkan akses vendor yang tidak boleh dipercayai ke pasaran UK.
Tindakan PM Johnson ini dilihat boleh menjejaskan hubungannya dengan Presiden A.S Donald Trump yang sebelum ini berulang kali melarang UK dan beberapa negara utama lain daripada melibatkan teknologi Huawei dalam rangkaian 5G.
A.S telah mendakwa Huawei akan menimbulkan risiko kepada keselamatan negara kerana peralatan teknologi tersebut boleh digunakan oleh China untuk tujuan pengintipan.
Bagaimanapun, selepas berhubung melalui panggilan telefon pada Selasa, kedua-dua pemimpin bersetuju untuk bekerjasama bagi mengurangkan lagi penggunaan Huawei oleh syarikat-syarikat milik Britain, menurut sumber daripada UK dan A.S.


Pengguna Kurang Belanja, Jualan Runcit UK Merosot!

Jualan runcit UK tanpa dijangka mencatat kemerosotan pada bulan November, menandakan tekanan yang dirasai kebanyakan isi rumah apabila krisis kos sara hidup menjejaskan perbelanjaan mereka.
Terbaharu, Pejabat Perangkaan Kebangsaan (ONS) melaporkan jumlah jualan runcit menurun sebanyak 0.4% pada bulan lalu daripada kenaikan 0.9% yang dicatatkan pada Oktober.
Angka yang dicatatkan itu juga meleset daripada jangkaan untuk meningkat 0.3%, manakala pada asas tahunan ia menurun sebanyak 5.9%.
Jika dibandingkan dengan bacaan yang direkodkan pada Februari 2020 iaitu sebelum pandemik Covid-19 melanda, ia menurun sebanyak 0.7%.
 Pun begitu, kemerosotan ini adalah sejajar dengan tanda-tanda lain bahawa pengguna sedang bergelut dengan kos sara hidup semasa yang tinggi.
Antara penyumbang kepada kemerosotan ini adalah kejatuhan dalam jualan kedai bukan makanan seperti barangan terpakai terutamanya rumah lelong dan kedai komputer dan bahan api.
Sebaliknya, jualan di kedai makanan meningkat 0.9% yang disokong oleh perbelanjaan awal isi rumah untuk persediaan hari Krismas.
Reaksi mata wang pound memperlihatkan penurunan susulan penerbitan data tersebut dengan pelabur kini mengalihkan tumpuan kepada keluaran laporan PMI perkhidmatan dan pembuatan UK pada jam 5.30 petang ini.


Mampukah Faktor Ini Sokong Lonjakan Semula GBP/USD?

Pound Sterling turut mengalami penyusutan nilai pada penghujung minggu lalu berbanding US dolar ekoran pengukuhan yang dipaparkan oleh US dolar susulan sentimen pasaran yang berisiko.
Pada carta harga pasangan mata wang GBP/USD, harga membuat kenaikan ke paras 1.42000 merekodkan paras tertinggi terbaru sejak April 2018.
Namun, paras tersebut menjadi rintangan terbaru buat harga sebelum harga menjunam semula di bawah paras 1.4000.
Penurunan harga pada Jumaat lalu menuju semula ke zon RBS (resistance become support) pada paras terendah mingguan dicecah sekitar 1.38900.
Pembukaan pasaran pada minggu ini menyaksikan harga mempamerkan kenaikan pada awal sesi Asia menguji semula paras rintangan pada 1.40000.
Kenaikan bagi nilai Pound akan disokong oleh sentimen bantuan ekonomi tambahan yang dijangka akan diumumkan oleh Menteri Kewangan UK Rishi Sunak dengan nilai £5 bilion pada minggu ini.
 Kenaikan harga yang berjaya diteruskan akan menguji pula zon SBR (support become resistance) pada 1.41000 sebelum menuju kembali pada rintangan 1.42000 minggu lalu.
Namun, sekiranya US dolar berjaya terus mengukuh membenam Pound, harga bakal jatuh lebih rendah di bawah zon RBS 1.38300.
Penurunan selanjutnya dilihat akan menuju ke paras sokongan sekitar 1.37000 atau lebih rendah pada 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 7/11/2018

Pergerakan harga pada chart pasangan matawang EUR/USD menunjukkan pergerakan yang mendatar pada dagangan Selasa dengan tumpuan pasaran lebih terarah kepada pilihanraya kongres yang diadakan di Amerika Syarikat pada hari ini. Dalam perkembangan piliharanraya sejak awal pagi ini, Parti Demokrasi yang dijangka akan memenangi pilihanraya menyumbang kepada faktor kejatuhan nilai USD di mana harga dilihat telah membuat kenaikan dari paras Magic Pivot 1.1418 hari ini sehingga melepasi paras resistance 1.1444 (MagicR1) seterusnya menguji paras resistance 1.1464 (MagicR2) yang berada lebih tinggi. Namun, keputusan semasa pilihanraya yang menunjukkan Parti Republik lebih mendahului mengejutkan semua pihak justeru membuatkan nilai matawang USD kembali mengukuh semula di mana harga telah kembali menjunam lebih rendah dari paras Magic Pivot sehingga menguji paras support pada 1.1398 (MagicS2).
Namun begitu, harga pada chart EUR/USD kembali melonjak ke paras resistance MagicR2 semula setelah USD kembali melemah dengan keputusan terkini pilihanraya menunjukkan Parti Demokrasi telah memenangi Dewan dengan majoriti. Jika USD terus didagangkan lemah, jangkaan harga akan meneruskan kenaikan mencari paras ketinggian yang baru menuju ke resistance pada 1.1491 (MagicR3).
Sebaliknya, jika harga kembali membuat penurunan semula dan bergerak melepasi paras support MagicS1, harga berkemungkinan untuk turun ke paras support pada 1.1371 (MagicS2). Seterusnya, pengukuhan semula matawang USD bakal melihatkan harga terus membuat penurunan dan menguji paras terendah harga pada dagangan Isnin lalu sekitar paras 1.1351 (MagicS3) yang juga merupakan paras support pada indicator Moshed Magic Line.
 Pelabur akan menilai keputusan pilihanraya di Amerika Syarikat ini secara keseluruhannya bagi memberi gambaran kepada implikasi terhadap ekonomi dan agenda politik di negara tersebut pada masa akan datang. Sementara perkembangan lain di Eropah, Kesatuan Eropah (EU) dilaporkan memberi amaran akan tindakan sekatan terhadap Itali jika kerajaan Itali enggan mengemaskini belanjawan terbaru mereka. Terus ikuti perkembangan di Amerika dan zon Eropah bagi memantau pergerakan harga pada chart EUR/USD ini serta gunakan indicator Moshed Magic Line untuk menentukan paras terbaik bagi posisi dagangan anda.

Paras support: 1.1398, 1.1371, 1.1351.
Paras resistance: 1.1444, 1.1464, 1.1491.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Siap-siap Trader! Minggu Ini Bakal Dipenuhi Perang Bank Pusat & Data Penting

Pasaran bakal berdepan hari-hari yang sibuk pada minggu ini yang bakal dihiasi data-data utama dan mesyuarat polisi dari bank-bank pusat global, terutamanya Federal Reserve.
Memulakan dagangan pada awal minggu adalah terbitan data keluaran dalam negara kasar (KDNK) UK pada Isnin yang tanpa dijangka menunjukkan bacaan yang positif pada Oktober.
Ini sekali gus membantu mata wang pound untuk didagangkan stabil pada sesi Asia hari ini setelah meraih keuntungan pada sesi terdahulu dengan tumpuan kini beralih kepada data pekerjaan pada sesi Eropah hari ini dan inflasi UK pada Rabu.
 Seterusnya pada hari Khamis, pelabur akan menyaksikan mesyuarat polisi bank-bank pusat utama global iaitu FOMC, Swiss National Bank (SNB), Bank of England (BOE) dan European Central Bank (ECB).
Ekoran itu, US dolar memulakan dagangan di awal minggu dengan lebih berhati-hati ketika  pelabur turut menantikan penerbitan data inflasi pengguna Amerika Syarikat pada sesi New York hari ini.
Indeks harga pengguna (CPI) AS diunjurkan akan terus menunjukkan angka yang menurun pada November dengan catatan 7.3% daripada bacaan 7.7% yang telah mengejutkan pasaran pada bulan lalu.
Berikutan jangkaan tersebut juga, pelabur menetapkan ramalan untuk peningkatan kadar faedah 50 mata asas pada pertemuan FOMC pada awal pagi Khamis (15 Disember) setelah petunjuk untuk memperlahankan kenaikan sebelum ini.


Harga Minyak Naik Melepasi Pembukaan Harga Hari Isnin

Harga minyak pada pasaran Asia hari Khamis masih kekal di atas paras tertinggi minggu ini selepas laporan rasmi bekalan minyak US semalam jatuh lebih daripada jangkaan.
Minyak brent yang menjadi tanda aras harga minyak dunia susut 3 sen atau 0.06%, kepada $52.67 setakat jam 10.10 pagi. Semalam harga tutup 1.1% lebih tinggi, melepasi pembukaan harga pada hari Isnin.

Harga minyak West Texas Intermediate (WTI) pula kekal di paras  $49.56 selepas meningkat 0.8% pada sesi sebelumnya.
Dalam laporan Jabatan Informasi Tenaga (EIA), bekalan minyak US susut minggu lepas menyebabkan peratusan pengeluaran meningkat ke tahap tertinggi berbanding 12 tahun yang lalu. Bekalan minyak jatuh 6.5 juta tong minggu lepas, melebihi  jangkaan penurunan sebanyak 2.7 juta tong.
 Pelantar mengeluarkan hampir 17.6 juta minyak mentah melepasi data yang di rekodkan pada May dan kebanyakkan data mingguan EIA yang dikumpul sejak 1982.
Namun begitu bekalan gasolin yang meningkat menyebabkan pengeluaran terpaksa dihadkan bagi membantu usaha OPEC, Rusia dan pengeluar lain untuk meningkatkan harga pasaran yang telah susut separuh berbanding tiga tahun yang lepas.
Semua ahli OPEC/non-OPEC berjanji untuk menghadkan pengeluaran kepada 1.8 juta tong sehari sehingga Mac 2018.
Harga minyak juga naik disebabkan hasil perjanjian ini, namun pengeluaran minyak yang meningkat di Libya dan Nigeria walapun mereka dikecualikan dari sekatan menyukarkan usaha tersebut.


Adakah Peningkatan Harga Logam Hitam Ini Bakal Tepati Ramalan?

Harga minyak merosot pada Selasa selepas dicatat kukuh semalam.
Walaupun begitu, kemerosotan minyak mentah agak terhad berikutan permintaan yang meningkat di Asia dan pemotongan bekalan dari Abu Dhabi.
Brent antarabangsa diniagakan pada $55.65 setong, turun 4 sen dari sesi sebelum ini.
WTI mentah pula diniaga menyusut sebanyak 8 sen dalam sesi ini.
Kebanyakan pelabur mendapat keuntungan berganda selepas harga minyak mentah melonjak ke paras tertinggi semenjak pertengahan tahun 2015. Hal ini berikutan OPEC dan non-OPEC yang diketuai oleh Russia telah mencapai persetujuan untuk mengurangkan pengeluaran sebanyak hampir 1.8 juta tong sehari bagi mengurangkan lebihan minyak mentah dan menolak harga kembali ke paras yang stabil.
 Pun begitu, harga akan kembali merosot dengan cepat sekiranya kesemua negara ini tidak mematuhi perjanjian yang telah dibuat.
Menurut BMI Research, perjanjian tersebut mungkin akan menolak minyak Brent ke paras $60 setong.
Sementara itu, output minyak mentah bagi bulan November telah jatuh sebanyak 9 peratus pada tahun sebelumnya kepada 3.915 juta tong sehari.
Di India, pengguna minyak nombor dua Asia di belakang China telah menyebabkan permintaan bahan api meningkat sebanyak 12.1 peratus pada November berbanding bulan yang sama tahun lepas.
Taiwan Lebih Sesuai Dianggap Musuh Dalam Selimut Buat AS, Bukan China! : Penganalisis


Analisis GOLD – Tangga Demi Tangga Didaki, Adakah Emas Bakal Capai $1,850?

Dagangan emas tampaknya meneruskan lagi aksi ‘ganas’ dengan membuat kenaikan melebihi 100 pips di sesi dagangan (Isnin) untuk menghampiri ke paras tertinggi terbaharu yang dicapai pada Jumaat lalu.
Faktor lonjakan harga dilihat telah disokong oleh kemerosotan hasil perbendaharaan Amerika Syarikat (AS) 10 tahun selepas capai paras ketinggian terbaru minggu lalu serta tekanan kadar inflasi yang tinggi membuatkan pelabur lebih tertarik kepada emas.
Namun begitu, pengukuhan matawang USD yang dipamerkan pada ketika ini nampaknya serba sedikit telah menjadi faktor utama untuk menghalang serta membantutkan harga emas melonjak lebih tinggi.
Melihat kepada carta harga XAU/USD yang mengukur nilai emas berbanding USD dilihat terus mencatat kenaikan sehingga hampir capai paras tertinggi 1813.00 sebelum ditutup di atas zon rintangan 1800.00.
Pergerakan harga emas tampaknya kekal diperdagangkan di atas paras rintangan Moving Average 50 (MA50) pada rangka masa 1 jam untuk memberi petunjuk pergerakan yang masih dengan trend bullish.
Trend harga juga dilihat sedikit mendatar pada penghujung sesi sebelum kembali pamer penyusutan dan mencecah MA50 di kala pembukaan sesi dagangan hari ini (Selasa) sehingga bersambung ke sesi Eropah.
Sekiranya zon rintangan 1800.00 itu berjaya untuk membantu harga emas mengekalkan kenaikan, paras tertinggi 1813.00 berkemungkinan akan diuji terlebih dahulu sebelum jangkaan kenaikan yang lebih gah.
 Kebanyakan penganalisis menjangkakan bahawa zon rintangan 1830.00 dijangka bakal kembali dicapai yang mana zon tersebut sentiasa membantaskan lonjakan harga sejak daripada sesi dagangan Julai lagi.
Kenaikan lebih tinggi yang diteruskan pada trend bullish yang lebih jelas untuk emas, harga berkemungkinan berpotensi mencapai semula sehingga ke paras tumpuan 1850.00.
Jika pergerakan harga kembali dicantas untuk menembusi zon rintangan 1800.00 tersebut, kebarangkalian besar pelabur akan melihat harga emas menjejaki semula zon RBS (resistance become support) 1780.00.
Penurunan tersebut juga secara tidak langsung akan memperlihatkan harga emas berupaya untuk junam lebih rendah dan seterusnya memberi isyarat awal untuk harga membuat perubahan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Terkini Pasaran Forex Pada Akhir Dagangan Minggu Ini

US dollar ketika ini jatuh dari paras tertinggi yang dicapai pada Jumaat berbanding beberapa matawang utama yang lain. Indeks US dollar yang mengukur kekuatan matawang greenback berbanding enam matawang yang lain susut 0.04% setakat pada pukul 10.33 malam.
Matawang paling kuat setakat ini adalah AUD dan paling lemah adalah Yen dan NZD. Matawang Swissy yang pada mulanya lemah pada sesi Asia dan Eropah kini menguat pada sesi New York. Kelemahan Yen juga dilihat semakin berkurangan di mana terdapat tanda bahawa matawang safe-haven membuat pemulihan.
Emas pada ketika ini juga membuat kenaikan sejak dua jam lepas.
 Masih tidak dapat dipastikan sebab kepada pemulihan aset safe-haven sejak pukul 8 malam tadi. Dengan kejatuhan matawang Yen dan Swissy sejak awal minggu, pergerakan ini dilihat sebagai aktiviti pengambilan untung oleh pemain-pemain pasaran pada hari terkahir dagangan minggu ini.
Major pair seperti EUR/USD hampir tidak berubah ketika ini selepas ia bergerak volatile (naik-turun) pada Jumaat. GBP/USD pula naik 0.13%, AUD/USD naik 0.35%, dan USD/JPY naik 0.21%.
US dollar dilihat mengalami kesukaran untuk membuat kenaikan selepas melonjak pada Khamis. Kenaikan tersebut dipandu oleh minit mesyuarat FOMC yang hawkish di mana ahli bank pusat melihat ekonomi begitu kuat dan yakin dengan kenaikan inflasi di masa hadapan.


Logam Berharga Dinilai Sedikit Perlahan Menjelang Pengumuman Data NFP

Emas memasuki dagangan yang lebih perlahan sementara menanti laporan senarai gaji (NFP) yang akan dikeluarkan dari Amerika Syarikat bagi mendapatkan petunjuk mengenai jangkaan kenaikan kadar seterusnya pada bulan Jun. dalam laporan berkenaan, data pekerjaan dijangka meningkat kepada 185,000 individu berbanding yang dicatat pada bulan Mac.
Emas bagi penghantaran bulan Jun di bahagian Comex New York Merchantile Exchange meningkat sederhana sebanyak 0.08 peratus kepada $1,229.64 satu troy ounce. Juga di Comex, copper futures turut mencatatkan lonjakan sebanyak 0.16 peratus kepada $2.518 sepound.
Semalam, harga logam berharga ini terjun ke tahap terendah dalam tempoh enam minggu apabila keyakinan pelabur terhadap prospek kenaikan kadar bagai bulan Jun naik ke tahap tertinggi selepas Fed mengumumkan penetapan kadar penanda aras pada tahap tidak berubah dalam mesyuarat sebelum ini.
Melihat kepada Fed rate monitor tool, pelabur kini meletakkan jangkaan sebanyak 70 peratus terhadap potensi kenaikan kadar pada bulan depan.
 Logam ini juga didagang tidak menentu gara-gara ketidaktentuan mengenai keputusan pilihanraya presiden Perancis yang semakin berkurangan berikutan prestasi kukuh calon pro-EU, Emmanuel Macron dalam perdebatan presiden menentang seteru kuatnya Marine Le Pen menjelang undian akhir, Ahad ini.
Emas agak sensitif terhadap pergerakan kadar Amerika Syarikat kerana ia bakal meningkatkan kos untuk mendapatkan komoditi berkenaan.
Dalam masa yang sama, data ekonomi AS yang diumumkan bercampur-campur gagal untuk mengekang kejatuhan harga emas selepas data tuntutan pengangguran awal jatuh melebihi jangkaan manakala factory orders merosot pada bulan Mac.
Adakah Data Terkini Pelantar Minyak Mentah Bakal Menghancurkan Pengukuhan Sesi Ini?


Ulasan News Non-Farm Payroll, Data Mengejutkan Dari Amerika Syarikat

Data NFP (Non-Farm Payroll) hanya meningkat sebanyak 98,000 pada Mac dengan jangkaan pasaran jauh lebih tinggi sebanyak 174,000.
Penambahan jumlah pekerjaan pada Februari dikaji semula kepada 219,000 dari 235,000 yang dilaporkan sebelum ini.
Kadar pengangguran pula berkurangan kepada 4.5% dari 4.7% sebelum ini, di mana peratusan pencari pekerjaan kekal di paras 63%.
 Average hourly earnings (purata gaji per jam) yang menjadi data penting kekal di paras 0.2% pada tempoh sama dengan kenaikan tahunan setakat ini mencecah 2.7% sejajar dengan jangkaan pasaran.
Data pekerjaan kali ini boleh disimpulkan sebagai bercampur-campur walaupun data ADP sebelum ini begitu kukuh dengan penambahan 263,000 berbanding jangkaan pasaran 190,000.
Secara keseluruhan, walaupun data kali ini disifatkan sebagai ‘mengejutkan’, tetapi pasaran pekerjaan Amerika Syarikat masih dilihat stabil dengan kadar pengangguran yang semakin berkurangan. The Fed walaubagaimanapun, tidak akan terlalu memberi reaksi berlebihan kepada data bulan ini.
US dolar berada di bawah tekanan sejurus data ini dikeluarkan dengan Usd/Jpy jatuh sehingga hampir mencecah 110.00, namun pulih semula dan kini di dagang di sekitar 110.65.


Analisis teknikal USD/JPY – Timeframe H1 – 25/04/2018

Jika diperhatikan, USD/JPY telah breakout harga big round number terhampir 109.00 dan dijangkakan kenaikan akan berterusan sekiranaya ia masih berada di atas paras harga Key Support 108.60. Jika bullish, ia berpotensi mencapai ke level resistance seterusnya iaitu 109.75 atau lebih tinggi ke 110.35.
 Walaubagaimanapun, jika breakout Key Support 108.60 ini, ia akan melakukan retracement bearish ke harga yang lebih rendah. Oleh itu, penting untuk memperhatikan pergerakan semasa USD/JPY ketika ini,  dan selagi ia tidak breakout Key Support, kebarangkalian masih tinggi untuk ia bullish bagi membentuk new HH.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Faktor Yang Menyumbang Kepada Pengukuhan Minyak Mentah Dalam Sesi Asia!

Harga minyak Brent meningkat pada Isnin berikutan pembekuan bekalan global yang semakin menunjukkan hasil. Namun begitu, keuntungan komoditi ini kekal terhad dengan peningkatan jumlah bekalan di AS.
Brent mentah didagang melonjak sebanyak 0.04 peratus kepada $56.01 setong, manakala WTI mentah didagang tidak banyak berubah pada $53.99 setong.
Harga logam hitam ini menjunam pada Jumaat lepas selepas data dari Maklumat Pentadbiran Tenaga AS menunjukkan peningkatan inventori minyak mentah sebanyak tujuh minggu berturut-turut.
 Selain itu, pasaran ini berlegar di sekitar julat $4 dan $5 sejak November apabila OPEC dan beberapa pengeluar utama dunia lain bersetuju untuk mengurangkan bekalan komoditi ini.
Menurut ANZ Bank, stok minyak mentah menunjukkan peningkatan sebanyak 564,000 tong minggu lalu.
Agensi Tenaga Antarabangsa melaporkan nilai pematuhan perjanjian ini pada rekod 90 peratus pada bulan Januari berdasarkan purata kajian yang dibuat oleh Reuters.
Logam Kuning Memanfaatkan Ketidaktentuan Pasaran Global Sementara Menanti Ucapan Trump!


Laporan Pekerjaan Australia Dorong 40 Pips Lonjakan AUD/USD Pada Sesi Asia

Setelah diniagakan lemah sejak awal dagangan minggu ini, namun matawang dolar Australia kembali mengukuh dengan peningkatan ketara ditunjukkan pada sesi pasaran Asia Khamis susulan laporan data pekerjaan Australia dikeluarkan.
Berdasarkan laporan, fokus terarah pada bacaan kadar pengangguran yang tidak dijangka mencatatkan angka menurun kepada 5.2% untuk September berbanding 5.3% iaitu paras tertinggi tahunan yang dicapai sebelum ini.
Jumlah individu menganggur berkurang kepada 8,100 orang sementara kadar pertambahan pekerjaan meningkat kepada 14,700 orang sedikit rendah berbanding jangkaan penurunan pasaran.
Ini juga akan mempengaruhi keputusan bank pusat dengan sektor pekerjaan yang positif bakal mengurangkan jangkaan untuk penurunan kadar faedah.
Dengan laporan pekerjaan yang dilihat positif, pergerakan harga pada carta pasangan matawang AUD/USD telah melonjak sekitar 40 pips pada sesi pasaran Asia pagi ini.
 Kenaikan harga pada AUD/USD juga telah mendapat momentum sejak dari sesi New York sebelum ini berikutan penyusutan nilai dagangan dolar USD selepas bacaan data jualan runcit Amerika Syarikat untuk bulan September mencatatkan kejatuhan terbesar dalam tempoh 7 bulan.
Dengan momentum kenaikan yang berjaya dikekalkan, harga berpotensi untuk kembali mencapai paras resistance pada 0.68100 yang diuji pada penghujung minggu lalu. Harga yang berjaya menembusi paras tersebut bakal mencari paras ketinggian terbaru dan menguji zon resistance pada dagangan September.
Namun jika harga kembali membuat penurunan semula, zon RBS (resistance become support) sekitar 0.67450 akan menjadi destinasi awal tumpuan harga sebelum kembali menguji paras terendah mingguan pada 0.67230 atau zon RBS pada 0.67100.
Lihat gambar carta pasangan matawang AUD/USD di bawah untuk rujukan teknikal analisis anda.


Pengukuhan USD Mula Surut, Mata wang Ini Pula Naik!

Keputusan mesyuarat polisi, inflasi dan konflik di Ukraine terus menjadi tumpuan pelabur dan mempengaruhi sentimen pasaran ketika menuju penghujung minggu.
US dolar susut dari puncak tertinggi dua tahunnya, memberi peluang kepada mata wang utama lain untuk mencatatkan sedikit keuntungan terutamanya dagangan pound.
Mata wang pound akhirnya boleh memanfaatkan bacaan data inflasi UK yang meningkat paling tinggi dalam tempoh 30 tahun kepada 7% pada bulan Mac dengan melonjak ke sekitar harga 1.3100 berbanding US dolar.
Sementara dolar loonie juga meningkat susulan keputusan mesyuarat polisi Bank Pusat Kanada (BOC) yang menaikkan kadar faedah sebanyak 50 mata asas kepada 1.00% menepati jangkaan secara meluas.
 Selain itu, BOC juga mengumumkan rancangan untuk mula mengurangkan kunci kira-kira (blance sheet) mulai 25 April memandangkan ia melihat terdapat peningkatan risiko bahawa jangkaan inflasi yang tinggi akan kekal.
Dalam pada itu, Bank Pusat New Zealand (RBNZ) pula mencipta kejutan dengan meningkatkan kadar faedahnya sebanyak 50 mata asas kepada 1.50% yang melebihi jangkaan pasaran untuk kenaikan 25 mata asas.
Kejutan ini sedikit menyokong kenaikan bagi dagangan dolar New Zealand yang dibataskan oleh pengukuhan US dolar sebelum ini.
Tumpuan seterusnya disasarkan kepada mesyuarat polisi Bank Pusat Eropah (ECB) yang akan berlangsung pada malam ini, di mana tiada kenaikan kadar dijangka akan dibuat.
Euro sedikit meningkat berikutan kemerosotan dolar greenback, menyaksikannya didagangkan stabil pada sekitar harga 1.088 berbanding USD.


Euro Jadi Tumpuan Menjelang Data PMI Zon Eropah Dan Ucapan Presiden ECB

Dagangan pada hari ini menyaksikan beberapa penerbitan data penting di Zon Eropah, Britain, Amerika Syarikat dan Kanada, selain pasaran turut tertumpu kepada ucapan Presiden Bank Pusat Eropah (ECB) Christine Lagarde.
Euro diniagakan mendatar berbanding dolar USD pada sesi Asia selepas mengalami penyusutan semalaman disebabkan ketidakpastian perdagangan yang menimbulkan kebimbangan pelabur.
Sejak pelantikan Presiden baru ECB, Lagarde masih belum pernah memberikan kenyataan langsung mengenai dasar monetari tetapi menyatakan kebimbangannya mengenai ancaman nasionalisme dan kemelesetan global yang dilihat perlu untuk rangsangan fiskal bagi mengekalkan ekonomi di Eropah.
 Pasaran menjangkakan jika beliau memanfaatkan ucapannya pada hari ini sebagai peluang untuk menjelaskan pandangannya mengenai pelonggaran, mungkin terdapat tindak balas yang besar terhadap matawang euro.
Sementara itu, pergerakan matawang USD mempamerkan pemulihan dengan menyusuli berita mengenai perdagangan yang bercampur-campur, di mana dalam perkembangan terbaru China dilaporkan menjemput perunding AS untuk berbincang dan berusaha untuk mencapai perjanjian fasa pertama.
Indeks dolar yang mengukur dolar greenback berbanding enam matawang utama didagangkan menyusut kepada 97.94, sementara dagangan dolar USD mengukuh berbanding matawang safe-haven yen.
Selain itu, dagangan pound mendatar berbanding dolar USD selepas mengalami penyusutan semalaman dari paras tertinggi yang dicapai sejak Isnin, sementara pasaran menantikan data PMI Pembuatan dan Perkhidmatan pada petang ini.


Respon Data Ekonomi, EUR/USD Catat Lebih 250 Pips Pergerakan Harga Harian!

Seperti yang telah dijangkakan pada analisis yang dikongsikan semalam, matawang Euro terus menyusut selepas memberi reaksi terhadap data ekonomi yang diterbitkan pada sesi Eropah semalam.
Data PMI pembuatan dan perkhidmatan di Perancis, Jerman dan seterusnya bagi zon Eropah, kesemuanya mencatatkan bacaan yang lebih rendah berbanding jangkaan penurunan oleh pasaran.
Pada carta harga bagi pasangan matawang EUR/USD, harga yang pada mulanya menunjukkan sedikit kenaikan penghujung sesi Asia akhirnya menjunam hampir 80 pips mencecah paras sekitar 1.0755.
Paras terendah yang dicatatkan tersebut juga merupakan yang terendah untuk dagangan 4 minggu selepas melepasi paras support harga pada awal April lalu.
Namun pada sesi New York, mengejutkan pasaran apabila harga kembali melonjak 90 pips mencatatkan paras tertinggi harian dengan harga memberi reaksi terhadap data ekonomi Amerika Syarikat (AS) yang lemah.
Data tuntutan pengangguran AS masih lagi tinggi pada bacaan 4.4 juta manakala data PMI pembuatan dan perkhidmatan AS juga turut lemah.
Namun lonjakan ketara tersebut adalah turut didorong oleh perkembangan perbincangan wakil-wakil Kesatuan Eropah (EU) dalam isu pelaksanaan pakej rangsangan.
 Canselor Jerman, Angela Merkel mencadangkan bahawa ia sesuatu yang sangat ‘besar’, menyebabkan pengukuhan bagi Euro. Namun persetujuan yang gagal dicapai telah kembali melemahkan semula matawang Eropah tersebut.
Justeru dapat dilihat harga kembali menjunam semula 80 pips ke paras support semula selepas lonjakan tersebut gagal meneruskan kenaikan.
Harga kemudian bergerak perlahan sehingga bersambung pada sesi pasaran Asia pagi ini di mana harga berada di bawah paras 1.0770 dan menguji zon support pada paras terendah yang dicecah semalam.
Penurunan seterusnya dilihat akan menguji zon support sekitar 1.0740 sebelum penurunan lebih rendah yang berjaya diteruskan akan menuju paras 1.0650 iaitu zon support pada dagangan Mac lalu.
Namun jika kenaikan harga kembali berlaku, harga dilihat akan kembali menguji ketinggian lonjakan semalam pada zon SBR (support become resistance) di atas paras 1.0820.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang US dolar didagangkan rendah berbanding matawang lain pada hari Selasa dalam sesi dagangan Asia berikutan tumpuan pada ucapan ahli Fed dengan disertai oleh penasihat kewangan US dan risiko perdagangan di Semanjung Korea.
US dolar mencatat bacaan 111.24 berbanding yen dalam sesi dagangan Asia dengan kejatuhan sebanyak 0.02%. Manakala AUD mengukuh sedikit sebanyak 0.01% kepada 0.7603 berbanding US dolar.

Diplomat Jepun memberi amaran bahawa signal radio dapat mengesan ujian pelancaran peluru berpandu Korea menghampiri kawasan Jepun menyebabkan permintaan harga emas naik.
Berdasarkan laporan, ujian peluru berpandu itu mungkin akan berlanjutan.

Indeks US dolar yang mengukur kekuatan matawang greenback berbanding enam matawang yang lain jatuh sedikit 0.02% kepada 92.83 dalam sesi dagangan Asia pada hari Selasa setakat jam 11.45 pagi.

Tumpuan pasaran pada ucapan ahli-ahli FOMC dan kemajuan pelan reformasi cukai Trump.
Trump dijangka akan bertemu dengan Senat Republik pada hari ini.

Minyak
 Harga minyak jatuh dalam pembukaan sesi dagangan Asia pada hari Selasa.
Minyak mentah WTI (West Texas Intermediate) bagi kontak penghantaran Disember jatuh sebanyak 0.64% kepada $57.74 setakat jam 11.45 pagi.
Minyak Brent pula yang didagang ICE Future Exchange di London jatuh sebanyak 0.35% kepada $63.16 setongsetakat jam 11.45 pagi.

Kejatuhan ini didorong oleh sentimen ketidakpastian terhadap lanjutan perjanjian pemotongan minyak oleh pengeluar minyak utama.
Terdapat ketidakpastian bahawa Rusia akan turut ikut serta terhadap lanjutan pemotongan harga minyak.
Selain itu, jangkaan pasaran bahawa akan terdapat peningkatan pengeluaran berikutan saluran minyak Keyston akan mula beroperasi.
Menurut kenyataan TransCanada Corp bahawa mereka akan mula beroperasi dan mengeluarkan kembali 590,000 tong minyak setiap hari.

Emas
Harga emas naik dalam pasaran Asia pada hari Selasa, berikutan tumpuan pasaran pada ucapan ahli-ahli FOMC termasuk penasihat kewangan U.S. Selain itu turut mendorong kenaikan harga emas ialah sentimen uji coba peluru berpandu oleh Korea Utara.
Pasaran hadapan emas bagi bulan Disember di Comex NYMEX naik pada awalnya sebelum jatuh sebanyak 0.07% kepada $1,293.55 per auns setakat jam 11.45 pagi.


Peningkatan Pelantar Minyak di AS Sekali Lagi Mengganggu Ketenangan Pasaran Minyak Mentah Global!

Harga minyak jatuh ke paras terendah dalam tempoh tiga bulan pada Isnin walaupun OPEC masih dalam usaha untuk membendung bekalan minyak mentah. Kemerosotan ini dikatakan berpunca daripada peningkatan jumlah pelantar minyak mentah di Amerika Syarikat.
Minyak brent menjunam dalam sesi ini sebanyak 35 sen atau 0.68 peratus kepada harga terendah sejak 30 November lalu.
Selain itu, WTI mentah menurun sebanyak 42 sen atau 0.87 peratus kepada angka yang paling lemah sejak akhir November kepada $48.07 setong.
Menurut Baker Hughes pada Jumaat, jumlah pelantar minyak mentah meningkat bagi minggu kelapan berturut-turut kerana syarikat minyak mentah dilihat mengambil kesempatan terhadap peningkatan harga logam hitam ini.
OPEC dan beberapa pengeluar utama minyak mentah termasuk Russia telah mencapai persetujuan pada akhir tahun lalu untuk mengekang pengeluaran hampir 1.8 juta tong sehari pada separuh pertama tahun 2017.
 Minggu lepas, inventori minyak mentah yang juga pengguna minyak utama di dunia melonjak sebanyak 8.2 juta tong.
Menurut ANZ Bank dalam satu kenyataan, peningkatan tersebut telah menyebabkan komoditi hitam kekal berada di bawah tekanan.
Memetik kenyataan Michael McCarthy, Ketua Strategi Pasaran di Sydney CMC Markets, pasaran akan dikuasai oleh jangkaan kenaikan kadar pada minggu ini.
Tambah beliau lagi, keputusan untuk menaikkan kadar mungkin sahaja akan lebih berpihak kepada US Dollar dan membuatkan minyak akan lebih mahal bagi negara-negara pengimport komoditi terbabit.
Logam Berharga Meneruskan Prestasi Bertenaga!


Analisis Teknikal AUD/USD – Timeframe H1 – 2/1/2019

Jika diteliti pergerakan harga pada chart pasangan matawang AUD/USD untuk dagangan penghujung tahun 2018, harga bergerak mendatar dengan kedua-dua matawang didagangkan perlahan. Pada dagangan Jumaat, harga bergerak di antara julat paras Magic Pivot dan resistance MagicR1 pada indicator Moshed Magic Line. Namun pada sesi Asia untuk hari pertama dagangan tahun 2018 pada Rabu, matawang dollar AUD sedikit terkesan ekoran data pembuatan di China menunjukkan penurunan pada angka bacaan.
Harga pada chart AUD/USD yang didagangakan di sekitar paras Magic Pivot 0.7048 hari ini menunjukkan penurunan setelah data tersebut dikeluarkan sehingga mencecah ke paras support 0.7010 (MagicS2) pada indicator Moshed Magic Line hari ini. Namun, pada penghujung dagangan Asia, harga kembali membuat kenaikan semula dari paras tersebut dan naik melepasi paras support 0.7026 (MagicS1) sebelum menuju ke paras Magic Pivot semula. Namun, jika harga kembali ditekan ke paras lebih rendah semula, penurunan harga boleh mencecah sehingga ke paras sekitar 0.6988 (MagicS3) untuk harga mencatatkan paras terendah semasa yang baru pada chart AUD/USD.
Namun, jika kenaikan harga berjaya menembusi paras Magic Pivot 0.7048, paras awal kenaikan adalah dilihat menuju ke paras resistance terdekat di paras 0.7064 (MagicR1). Seterusnya, harga yang berjaya bergerak ke paras lebih tinggi dari dagangan minggu lalu bakal menuju pula ke paras resistance yang berada di sekitar 0.7086 (MagicR2). Sedikit lagi kenaikan yang diteruskan akan melihatkan harga menyentuh paras resistance pada 0.7103 (MagicR3) untuk harga terus mencatatkan paras ketinggian semasa yang baru pada chart AUD/USD.
 Ikuti perkembangan ekonomi di China serta isu perang dagang antara AS-China yang mempengaruhi pergerakan harga pada chart AUD/USD dari masa ke masa. Gunakan indicator Moshed Magic Line untuk anda menentukan paras-paras terbaik bagi mencari peluang posisi dagangan pada chart AUD/USD anda.

Paras support: 0.7026, 0.7010, 0.6988.
Paras resistance: 0.7064, 0.7086, 0.7103.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Meningkat Di Sesi Eropah, Namun Susut Semula Susulan Data Inflasi AS Diterbitkan

Meneliti pergerakan harga pada carta pasangan mata wang GBP/USD, 3 hari berturut-turut harga disokong oleh paras support 1.3000 sejak Jumaat lalu.
Pada dagangan Selasa semalam, harga yang pada mulanya membuat penurunan awal ke support 1.3000 kemudiannya dilihat melonjak sekitar 50 pips ke paras ketinggian 1.30500 susulan reaksi laporan data pekerjaan UK yang diterbitkan pada sesi Eropah.
Jika diperhatikan pada komponen-komponen data, keseluruhan bacaan adalah positif termasuk purata pendapatan dan kadar pengangguran memberi gambaran yang baik untuk perkembangan sektor buruh di UK.
Namun harga kembali susut semula ke support 1.3000 sehingga ke penghujung sesi New York susulan pengukuhan US dolar setelah data inflasi AS diterbitkan tepati ramalan untuk melonjak lagi.
Justeru, Pound dilihat gagal untuk mengekalkan kenaikan nilainya ditekan oleh pengukuhan US dolar yang dijangka berterusan untuk tempoh lebih panjang.
Pelabur akan turut memberi tumpuan terhadap penerbitan data inflasi UK pada awal sesi Eropah hari ini yang akan mempengaruhi pergerakan mata wang Pound.

 Pergerakan harga pada carta GBP/USD yang masih bergerak di bawah paras halangan Moving Average 50 (MA50) pada rangka masa 1 jam kekal memberi isyarat bearish buat harga.
Sekiranya harga berjaya melanjutkan penurunan lebih rendah di bawah zon support 1.3000 pada hari ini, sasaran adalah untuk harga menuju pula ke paras sekitar 1.29000.
Penurunan ke paras tersebut akan mencatatkan paras terendah terbaru untuk tempoh dagangan 2 tahun.
Namun kenaikan boleh dijangkakan berlaku sekiranya data inflasi UK yang diterbitkan pada sesi Eropah sebentar lagi mencatatkan bacaan yang kukuh.
Untuk jangkaan kenaikan harga, rintangan awal yang bakal diuji adalah pada paras 1.31000 sebelum kenaikan lebih tinggi akan kembali semula menuju zon tumpuan 1.31700-1.3200 sebelum ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG